“HITAN REBALANS BUDŽETA” Trivićeva pita brine li Banjaluka o radnicima i privrednicima | Srpska Info\nAutor: Tanja Vukomanović 08.04.2020. 12:22\nNarodna poslanica i potpredsjednica PDP, Jelena Trivić, pita da li Grad Banjaluka brine o radnicima, preduzetnicima i privrednim društvima na teritoriji grada ili su tu brigu ostavili isključivo republičkim vlastima?\nS obzirom da nemamo najavu sigurne isplate minimalne plate radnicima koji su potpuno obustavili svoj rad u iznosu od 520 KM, navodi se u saopštenju, a što su trebale obezbijediti republičke vlasti, Trivićeva kaže da je u Banjaluci potrebno donijeti dodatne mjere.\n– Grad Banjaluka mora pod hitno donijeti rebalans budžeta, te nakon toga formirati posebnu liniju sredstava za pomoć ugroženim privrednicima i stanovništvu. Paket mjera koje je donio grad su nedovoljne i više su deklarativnog karaktera bez konkretne pomoći koja se ogleda u finansisjkim sredstvima. Stoga suštinska preporuka gradonačelniku i gradskim vlastima jeste da u postojećem budžetu, koji je na pojedinim stavkama i više nego izdašan, iznađu finansijska sredstva kako bi konkretno pomogli onim privrednim subjektima jer pomoć sa republičkog nivoa postaje neizvjesna – kaže Trivićeva.\nOna dodaje da je suština je da gradovi poput Banjaluke moraju imati vlastitu finansijsku liniju kroz koju će pomoći privrednicima na teritoriji Grada i stanovništvu.\n“NA RASPOLAGANJU SAM” Trivićeva predložila set mjera za saniranje stanja u privredi\n– Na primjer, u rebalansu, Grad se mora odreći svih neracionalnih troškova koje crpe budžet, a ne doprinose razvoju. Ovdje prije svega mislim na stavku koja se odnosi na stručne usluge koju treba prepoloviti i sa 3,4 miliona svesti na 1,7 miliona. Dalje, na stavci Rashodi za usluge održavanja javnih površina i zaštite životne sredine na koju se godišnje troši preko 10 miliona КM potrebno je pronaći boljeg i jeftinijeg izvođača za ove namjene te rebalansom planiarati maksimalno 7 miliona za usluge održavanja javnih površina i tako uštediti 3 miliona KM – predlaže Trivićeva.\nDodaje da kod stavke ostali neklasifikovani rashodi, sva sredstva u iznosu 3,1 milion treba usmjeriti u pomoć privrednicima koji su potpuno obustavili svoj rad.\n– Sljedeće, s obzirom da se za plate u gradskoj administraciji izdvaja skoro 40 miliona KM, te da čine skoro 30 odsto izdvajanja iz budžeta Grada, a da nivo prosječne plate u Gradskoj upravi daleko premašuje republički i gradski nivo zahvaljujući prije svega visokim platama gradskih funkcionera, smatramo da teret krize moraju ponijeti i zaposleni u Gradskoj upravi i to kroz smanjenje plata – navodi ona.\nDodaje da će Grad svakako morati preduzeti aktivnost smanjenja plata, a njena preporuka je da se plate ispod 1.300 KM ne diraju, a da smanjenje plata ide po platnim razredima, za one sa najavišim platama i najviše smanjenje od 20 odsto, za srednji nivo plata 10 odsto i za niži srednji nivo sedam odsto.\n– Procjena je da se na ovaj način može uštediti oko četiri miliona KM – dodaje Trivićeva.\nMJESEC DANA BORBE SA KORONA VIRUSOM Radojičić: Oštrim mjerama smo zaštitili građane Srpske\n“MOGU RAČUNATI NA PODRŠKU” Grad Banjaluka donio SET MJERA za pomoć poslodavcima\nOna kaže da, osim rebalnsa, Grad mora u trogodišnjem periodu staviti moratorijum na zapošljavanje u Gradsku upravu, moratorijum na nabavku automobila i ostale neproduktivne opreme, te naknade za članstvo u raznim upravnim odborima trajno preusmjeriti kroz finansijsku pomoć privredi i stanovništvu.\n– Svjesna činjenice da će rebalans morati da se radi i zbog samog pada prihoda Grada, prije svega zbog pada indirektnih poreza, za koji se još ne zna koliki će biti, ipak smatram da sa ovih stavki može da započne ‘punjenje’ gradske razvojne linije za pomoć privredi i stanovništvu. Praćenje utroška sredstava mora da bude omogućeno odbornicima opozicije, kao i svakom građaninu koji za tim iskaže zahtjev kako bi se obezbijedilo transparentno trošenje pomoći i sam kredibilitet Grada – zaključuje Trivićeva.\nTagovi: Banjaluka,Jelena Trivić,Mjere,pomoć\nPredsjednik HDZ Bosne i Hercegovine Dragan Čović čestitao je na izbornoj pobjedi sestrinskoj stranci HDZ Hrvatske i njenom predsjedniku Andreju ...\nNajteži period je bio dok je supruga bila u bolničkom karantinu, sin kod bake i djeda, a ja u samoizolaciji. Na tri različite strane. Ne bih volio ...\n05.07.2020. 17:55 ➔ 17:59\nHrvatski državljani koji danas glasaju u BiH masovno su izašli na izbore, a već do sada je glasalo 5.000 ljudi više nego na prošlim izborima ...\nPOKRENUTI ISTRAGU Linta pozvao tužilaštvo Srbije da procesuira zločince nad Srbima iz Podrinja\nPredsjednik Odbora za dijasporu i Srbe u regionu Skupštine Srbije Miodrag Linta pozvao je Tužilaštvo Srbije za ratne zločine da ponovo pokrene ...\nPredsjednik Srbije Aleksandar Vučić poručio je da će Srbija imati pšenice na pretek, ne samo za sebe, nego i za sve druge u regionu. – ...\nSrpski član Predsjedništva BiH Milorad Dodik poručio je da su samodisciplina i poštovanje mjera i dalje glavno opredjeljenje Republike Srpske u ...


source.ba | Iran obogatio uranij na nedozvoljenih 4,5 posto\nIran je objavio da je obogatio 370 kilograma uranija na nivo od 4,5 posto, što je kršenje ograničenja iz nuklearnog sporazuma iz 2015. dogovorenog s globalnim silama.\nIran - Od 17.361 osoba zaraženih koronavirusom ozdravilo 5.710, preminulo 1.135\nEvropa zabrinuta zbog odluke Irana o povećanju uranijuma\nPrema nuklearnom sporazumu iz 2015., Iranu je dopušteno obogatiti 300 kilograma uranija do najviše 3,67 posto.\nIran je jasno dao do znanja posljednjih mjeseci da će se povući iz nekih obaveza nakon što su SAD izašle iz sporazuma prošle godine i nametnuo Iranu stroge sankcije.\nEvropske države koje su se usprotivile američkom povlačenju pokušavaju uvjeriti Iran da se drži dogovora.\nIran je rekao da će s trećom fazom povlačenja započeti u septembru i obogaćivati uran na 20 posto, prenosi Avaz.


Vreme 895 - Srbija i Kosovo: Lavirinti produzene krize -->\nPosle proglašenja nezavisnosti Kosova u Srbiji traje kriza o čijoj se dubini i trajanju još nagađa.\nHRAM SVETOG SAVE: I haos u Kneza Miloša ulici\n"Svet čeka da vidi da li su demonstracije od četvrtka (21. februar) bile poslednja erupcija besa u Srbiji ili prvi potres u novom balkanskom zemljotresu. Velika razočaranost, čak i najviše prozapadno orijentisanih Srba, nagoveštava da pomirenje posle proglašenja nezavisnosti Kosova neće biti jednostavno", piše "Njujork tajms". U reportaži se citira i jedna Beograđanka kako uz kiseo osmeh primećuje da su posle paljenja ambasade u Beogradu Amerikanci rekli da će se žaliti Savetu bezbednosti.\nPROTEST: U četvtak 21. februara uveče u Beogradu je i bio masovan miran protest i došlo je do eskalacije nasilja. Događaji su tekli u dva toka. Jedan čini veliki protestni skup pred Domom Skupštine čiji je moto bio "Kosovo je Srbija" i "Kosovo je srce Srbije". Procene se kreću od 250.000 (Gradski centar za obaveštavanje i javljanje pred početak mitinga) do pola miliona učesnika (MUP Srbije, po okončanju mitinga i ostalih događaja). U svakom slučaju, prostor od Tašmajdana do Terazija bio je te večeri ispunjen učesnicima protesta, a u toku mitinga Tomislav Nikolić je tvrdio da je deo učesnika još zaglavljen na Brankovom mostu.\nPatos nacionalne i patriotske retorike i himna Knjaza Nikole: "Onamo, ‘namo, za brda ona, da viđu Prizren Dušanov grad." Govornici: od premijera Vojislava Koštunice, preko radikala Tomislava Nikolića, premijera Republike Srpske Milorada Dodika i vođa srpskih partija iz Crne Gore. Predsednik Srbije Boris Tadić je tog dana bio u iznenadnoj poseti Rumuniji koja nije priznala Kosovo, ali je mitingu prisustvovao predsednik skupštine Oliver Dulić i ministri iz DS-a.\nProtest je nastavljen molebanom u hramu Svetog Save na Vračaru koji je držao mitropolit Amfilohije Radović. Masa se od Doma Skupštine Srbije do Svetosavskog hrama na Vračaru kretala Bulevarom, Beogradskom ulicom, preko Slavije. Putanja je, kako izgleda, bila određena s namerom da ne vodi pored ambasada.\nNEREDI: Ipak, teški neredi su se za vreme molitve zbili u ulici Velikog Miloša, tokom te protestne šetnje i tog molebana i veoma dirljivog koncerta kosovskih pesama u tim trenucima u jezivom kontrapunktu s događajima koji su se odvijali nekoliko stotina metara dalje. Ambasada Turske, koja se nalazi u blizini mesta održavanja protesta, bila je poprište sukoba. Policija se sukobila s izgrednicima još u toku trajanja govora na samoj ivici mase. Demonstranti su tu zapalili tursku i istakli srpsku zastavu.\nUglavnom mlađi demonstranti izazvali su malo kasnije požar u američkoj ambasadi, u kojoj su se u toku napada nalazili samo marinci koji je obezbeđuju. Pored američke, demonstranti su oštetili ambasadu Hrvatske, a oštećeni su policijski punktovi ispred ambasada Velike Britanije, Belgije i Bosne i Hercegovine. Policija je branila i prilaz ranije napadnutoj ambasadi Slovenije, džamiju na Dorćolu i ambasadu Albanije.\nPožar je izazvan i u Mekdonaldsovom restoranu na Slaviji i tu je bilo potencijalno najopasnije žarište, jer su izgrednici bili sasvim blizu mirnih učesnika mitinga koji su na video-bimu gledali prenos molebana u Svetosavskom hramu i mogla je lako da nastane panika sa svim posledicama.\nU trenutku napada, kod američke ambasade policije nije bilo i ona je tamo intervenisala 45 minuta posle početka nasilja. Nije objašnjeno, a nije ni jasno zašto je policija na tom mestu kasnila sa intervencijom, sem ako neko odgovoran nije hteo da uznemirava premijera tokom molitve.\nGrupa demonstranata počela je da se okuplja i na Novom Beogradu oko zgrade TRV B92 i Merkatora, ali ju je policija razbila.\nMinistarstvo unutrašnjih poslova Srbije saopštava da je u neredima povređeno 130 osoba – 78 građana i 52 policajca – i da su privedene 192 osobe.\nPOLEMIKE: Moglo bi se reći da je Beograd u petak 22. februara počeo da vida rane od samopovređivanja posle mitinga "Kosovo je Srbija". Uglavnom su vođene polemike o tome da li je i zašto u senci nasilja ostao miran protest pola miliona ljudi. Posle osude napada na američku i još nekoliko ambasada iz Saveta bezbednosti UN-a, iz Evropske unije i iz Rusije u Beogradu se izražava neraspoloženje i zbog toga što se poruka mirne većine izgubila u slikama nasilja.\nRazgoreva se i politička polemika o tome da li je trebalo organizovati rizičan skup. Lider Lige socijaldemokrata Vojvodine Nenad Čanak je optužio premijera Koštunicu da je direktno odgovoran za nerede na ulicama Beograda, a portparol DSS-a Ristivojević je kontraoptužio Čanka – za mržnju prema Srbiji.\nSam premijer je u petak 22. februara izjavio da je, na nesreću, izgubljen i jedan ljudski život, a da nasilje i rušenje najdirektnije nanose štetu borbi za očuvanje državnih i nacionalnih interesa. Predsednik Tadić je najpre pozivao na mir i uzdržanost, a zatim je povodom izgreda zatražio izveštaj od odgovornih institucija i za utorak 26. februara sazvao Savet za nacionalnu bezbednost, koji je zasedao u trenutku nastanka ovog teksta.\nNe bi se moglo reći ni da se na mitingu u četvrtak 22. februara, koji je organizovala vlada, izduvalo kipuće nezadovoljstvo. Ono je dobilo i jednu novu ikonu, nastradalog studenta Zorana Vujovića.\nSudeći prema nekim medijskim izveštajima, porodica tragično nastradalog Zorana bila je izložena nasilju, njegova prababa, 80-godišnja starica masakrirana je u svom stanu u Prištini 1999. Da li je tihi crv tinjajuće osvete malo gurnuo tog mladića u tragediju, ili svako naše dete može da podlegne onoj gorljivoj, najlakše je reći huliganskoj kolektivnoj nepromišljenosti navijačke grupe. Sahranjen je u Novom Sadu u utorak 26. februara uz prisustvo više hiljada ljudi. Protest studenata u Kosovskoj Mitrovici u ponedeljak 25. februara počeo je minutom ćutanja za Zorana Vujovića...\nSERIJA: Demonstracije su počele da se umnožavaju pre ovog skupa: pojedinačni incidenti zabeleženi su u ponedeljak 18. februara i u Beogradu, Nišu, Smederevu i Kikindi. Posle beogradskog mitinga protestuje se u Kosovskoj Mitrovici, Kragujevcu, Valjevu i Kraljevu. Protestima se pridružuju članovi Udruženja književnika Srbije. U Kosovskoj Mitrovici nastavljeni su i protesti radnika mitrovačkog okružnog i opštinskog suda koji su 1999. proterani sa posla. Tražili su da se vrate na radna mesta koja su napustili 11. avgusta 1999. godine i da te pravosudne institucije pređu pod ingerenciju Ministarstva pravde Srbije. Protesti Srba u dijaspori održani su u Parizu, odmah po proglašenju kosovske nezavisnosti, a zatim sledećeg vikenda 8000 gastarbajtera demonstrira u Beču, gde je bilo incidenata, zatim u Berlinu, Štutgartu, Ženevi, Torontu, Briselu, Čikagu. Protesti različitih političkih grupa zabeleženi su i u Moskvi i Atini...\nProtestni skup održan je preko vikenda u Podgorici, kažu da je okupio oko 50.000 ljudi. U Banjaluci se na Trgu Krajine održava serija skupova, a 26. februara posle demonstracija više od deset hiljada ljudi, ponovo incident: grupa demonstranata kreće ka američkom konzulatu koji čuvaju jake policijske snage. Dolazi do sukoba demonstranata s policijom.\nNa administrativnoj liniji s Kosovom serija incidenata. Uz podršku veće grupe ljudi iz opštine Zubin Potok 22. februara zapaljeni su granični objekti u mestima Brnjak i Jarinje 50 kilometara severno od Kosovske Mitrovice na putu prema Kraljevu, a upaljeni su i automobili UNMIK policije.\nU ponedeljak 25. februara došlo je do konflikta i na prelazu Mutivode (35 kilometara severoistočno od Prištine, na putu prema Kuršumliji) gde je povređeno devetnaest pripadnika KPS-a i pet civila, kada je oko 250 vojnih rezervista iz Medveđe, Kuršumlije, Lebana i Leskovca, kao i raseljena lica sa Kosova i Metohije, kamenicama zasulo policiju sa kosovske strane.\nIzveštaji iz Merdara, šest kilometara severoistočno od Podujeva, u petak 22. govore o napetosti posle odluke KFOR-a da blokira prelaz i ne dozvoli autobusima iz centralne Srbije prolaz ka Mitrovici. U pojedinim izveštajima zapaža se u Mitrovici jedna grupa mlađih demonstranata koja podseća na one koji su se u Beogradu u četvrtak 21. ponašali agresivno.\nSPOR I PLAN: Između Tadićeve i Koštuničine stranke ima razlika u gledanju na taj događaj, kao i o upotrebi protesta građana u komplikovanom kontekstu. Demokrate i G17 plus (Mlađaan Dinkić, Božidar Đelić) uz parolu "treba raditi, a ne mitingovati", naglašavaju da Srbija ne sme da žrtvuje ekonomske interese i da rizikuje da je napuste strani investitori. Ne izgleda, ipak da su razlike u vladajućoj koaliciji tolike da bi se sada govorilo o nezaustavivoj krizi.\nSporovi su se videli tokom održavanja beogradskog mitinga, ali ne u diplomatskim i institucionalnim potezima koje srpska država povlači: predsednik Srbije Tadić je 18. februara u obraćanju Savetu bezbednosti UN-a naglasio da Srbija nikada neće priznati nezavisnost Kosova, a da države koje bi priznale nezavisnost srpske pokrajine preuzimaju odgovornost za eventualno novo etničko čišćenje Srba. Ministar spoljnih poslova Jeremić u utorak 19. februara u Beču govori veoma oštro na sednici Saveta OEBS-a, a zatim i na sednici Saveta Evrope. Ti saveti zasedaju na zahtev Srbije.\nOŠTRE NOTE: U Srbiji se, kako je i najavljeno, reaguje na proglašenje kosovske nezavisnosti. Kako je koja država priznavala Kosovo, srpska vlada je nalagala ambasadorima da se u roku od 48 časova vrate u Beograd na konsultacije. Očekuje se da će ambasadori biti povučeni i iz drugih zemalja koje to budu učinile. U utorak je došla vest da će devetnaesta zemlja biti Poljska, koja donosi odluku uz sporove u državnom vrhu. Premijer Koštunica tokom posete Dmitrija Medvedeva Beogradu izjavljuje da neće biti normalizacije odnosa sa onim državama koje su priznale jednostrano proglašenu nezavisnost Kosova, sve dok one ne ponište takve svoje odluke.\nPoseti potpredsednika Vlade Ruske Federacije i predsedničkog kandidata Dmitrija Medvedeva i ministra spoljnih poslova Sergeja Lavrova Beogradu u ponedeljak dat je prvorazredan značaj. Potpisivanje sporazuma Gasproma i Srbijagasa upriličen je u Belom dvoru na Dedinju. Ruski gosti su se sreli i s predsednikom i s premijerom, a bili su u hramu Svetog Save i u Pančevu. Sve ulice kojima su gosti prolazili bile su pod policijskim obezbeđenjem i zatvorene za saobraćaj na način koji u Beogradu nije odavno viđen.\nPo okončanju razgovora Medvedev je rekao da će Rusija i Srbija nastaviti zajedničku politiku u vezi s Kosovom i da ruska strana polazi sa stanovišta da je Srbija jedinstvena država čija se jurisdikcija proteže na čitavu svoju teritoriju i da će se Rusija držati tog principijelnog stava.\nU ovoj prilici nije precizirano šta to tačno znači. Može se pretpostaviti da će Srbija i Rusija nastojati da spreče da Kosovo dobije članstvo u Ujedinjenim nacijama, OEBS-u i Savetu Evrope. Ranije je i iz srpskih i iz ruskih izvora nagovešteno da će Rusija braniti pravo kosovskih Srba da ne priznaju suverenizaciju Kosova. Šef ruske diplomatije Sergej Lavrov izjavio je da Rusija čini sve da se ne dopusti izbijanje nasilja na teritoriji Kosova i Metohije i u srpskim enklavama u pokrajini.\nSkupština Srbije potvrdila je u ponedeljak uveče 18. februara vladinu odluku od 14. februara o poništavanju protivpravnog proglašenja te nezavisnosti, kao akta narušavaja suvereniteta i teritorijalne celovitosti Srbije zajemčene Ustavom Srbije i Poveljom UN-a.\nDok se nastavljaju protesti Srba u Kosovskoj Mitrovici, ministri srpske vlade poslednjih dana učestalo borave na Kosovu. U utorak pre podne tamo je bio ministar finansija Mirko Cvetković (obišao i filijale Poreske uprave i Uprave za trezor, koje su bile smeštene u Beogradu, a po najavi u Kosovskoj Mitrovici). Više se ne krije da oni nastoje da srpske sredine na Kosovu institucionalno vežu za prosvetni, ekonomski, socijalni, pa i poreski sistem Srbije. Spor postoji o tome da li Srbija treba da nastavi da plaća kosovski međunarodni dug. Ministar Dinkić predlaže da Srbija prestane da plaća taj dug i da ga usmeri u razvoj srpskih enklava. Drugi misle da bi otplata duga bila menica na osnovu koje bi se mogla tražiti oteta srpska imovina. S druge strane stiže odgovor da je ona već prodata. Izgleda da ima pokušaja da se uspostavi kontrola bar nad imovinom u srpskim enklavama, a u nju spada i deo Trepče.\nMINISTAR NA KOSOVU: Slobodan Samardžić\nSrpski zvaničnici ne priznaju evropsku misiju EULEX, čije se raspoređivanje najavljuje za sledeća četiri meseca, a tvrde da će sarađivati sa KFOR-om, sa kojim vojska Srbije komunicira redovno i sa UNMIK-om sa kojim ima nesporazuma i za koga se u Beogradu zna da priprema ubrzanu predaju nadležnosti kosovskim albanskim vlastima.\nHavijer Solana u ime Unije i Jap de Hop Shefer u ime NATO-a istovremeno ispoljavaju uverenje da će Evropska unija i NATO preuzeti kontrolu nad celim Kosovom. Iz američkog Stejt departmenta ponovo saopštavaju da Kosovo više nikada neće ponovo biti deo Srbije uz naglasak da će Vašington nastaviti da radi na tom pitanju sa Beogradom i Rusijom...\nŠef UNMIK-a Joahim Riker je u nedelju 24. uveče najpre zabranio ulazak na Kosovo ministru za KiM Slobodanu Samardžiću, ali mu je kasnije, posle celonoćnih pregovora, u ponedeljak 25. februara pre podne ipak dozvolio da obiđe srpske sredine na Kosovu. Uslov je bio da Samardžić s Rikerom prvo obavi razgovor. Tokom tog razgovora nije postignut konkretan dogovor. Riker je rekao da je UNMIK posebno nezadovoljan Samardžićevom izjavom u kojoj je on napad na dva granična punkta na severu Kosova ocenio nesrećnim, ali legitimnim činom. Posle razgovora Riker izjavljuje da nije potpuno zadovoljan Samardžićevim odgovorom i da mu dalje nije jasno da li Vlada Srbije priznaje UNMIK-ov mandat na Kosovu. Ministar Samardžić objasnio je nešto kasnije da je zvanični Beograd protiv nasilja, a da je nasilje učinio onaj koji je prekršio međunarodno pravo.\nIstovremeno na Kosovu su boravili ministri Zoran Lončar (u Ranilugu u Kosovskom Pomoravlju razgovarao je sa direktorima osnovnih i srednjih škola i predškolskih ustanova, a posetio je i istureno odeljenje Filozofskog fakulteta Univerziteta u Prištini sa sedištem u Kosovskoj Mitrovici, kao i Visoku školu strukovnih studija za obrazovanje i vaspitanje) i Saša Dragin (potpisao ugovor o izradi projekta za zaštitu životne sredine na severu Kosova i najavio da će i ubuduće programi iz oblasti zaštite životne sredine u pokrajini biti finansirani sredstvima resornog ministarstva).\nSve u svemu, kakav može biti ishod?\nTeško je prognozirati, a još ima osnove za strepnju da nastavak liči na priču o neizvesnosti koju nosi prevrtljivost sudbine s kraja filma Charilie Wilson’s war. U trenutku povlačenja sovjetskih trupa iz Avganistana u Vašingtonu otvaraju šampanjac oni koji su oružjem snabdeli talibane. Jedan agent pokušava da smiri euforiju sledećom pričom: U jednom indijskom selu dečaku su za 12. rođendan poklonili konja. Celo selo se radovalo što će dečak jahati konja, a učitelj zena kaže: "Videćemo!" Nešto kasnije dečak padne s konja i teško se povredi i svi su tužni zbog toga. Učitelj zena kaže: "Videćemo." Izbije rat i svi zdravi mladići odu u rat i stradaju, a povređeni dečak ostane u selu. Učitelj zena opet kaže: "Videćemo!"


Tokom noći u Beogradu četiri saobraćajne nesreće\nU toku noći na području Beograda dogodile su se četiri saobraćajne nesreće, u kojima nije bilo povređenih.\nU Hitnoj pomoći Tanjugu je rečeno da njihove ekipe nisu vozile učesnike saobraćajnih nesreća od kojih se prva desila šest minuta iza ponoći u Meljaku kod restorana "Srbija", druga u 4.23 sata na autoputu za Zagreb, kod drugog isključenja za Kvantaku pijacu, treća u 4:07 časova na uglu Knez Danilove i Stanoja Glavaša, a poslednja u 4:59 sati na uglu Jaše Prodanovića i Cvijićeve.\nHitna pomoć je do 07:00 časova imala 103 intervencije, od kojih 22 na javnom mestu.\nTokom jučerašnjeg dana, Hitna pomoć je imala 116 intervencija, od kojih 42 na javnom mestu, a dogodilo se i pet saobraćajnih nezgoda.\nUDES NA AUTO-PUTU Automobil sleteo s puta, povređene tri osobe


Publika u fokusu: „Da se slikujemo“ - Novi Sad - Evropska prestonica kulture\nPublika u fokusu: „Da se slikujemo“\nKako su se oblačili nekada, kakva se odeća nosila, šta je to nošnja, šta oglavlje, kakav je nakit nošen i koje su frizure bile moderne pre 100 i više godina i fotografije predaka iz porodičnih albuma – ovo su bile teme radionice „Da se slikujemo“ realizovane sa učenicima OŠ „Desanka Maksimović“ iz Futoga.\nRadionica je održana u okviru istoimenog projekta „Da se slikujemo“ koji Kulturni centar „Mladost“ Futog realizuje pod pokroviteljstvom Fondacije „Novi Sad 2021 – Evropska prestonica kulture“ i jedan je od projekata koji je finansiran kroz konkurs Fondacije „Publika u fokusu“.\nProgram „Publika u fokusu“ ima za cilj da osnaži i podrži institucije kulture u Novom Sadu i Zoni 021 u njihovom kontinuiranom radu na razvoju kulturnih navika, potreba i kompetencija građana Novog Sada.\nProjekat „Da se slikujemo“ omogućava publici da participira u kreiranju dela sadržaja Festivala nošnje, nakita i oglavlja „Biserna grana“. Ideja projekta je da omogući građanima da aktivno učestvuju u kreiranju kulturnog sadržaja, da sami budu akteri i autori kulturnog događaja – izložbe starih fotografija iz porodičnih albuma na kojima je prikazana narodna nošnja u kontekstu svakodnevice. Na izložbi će biti prikazane / predstavljene stare fotografije prikupljene iz privatnih kolekcija sugrađana, fotografisane do 1970.godine, na kojima je prikazana narodna nošnja.\nDo kraja decembra, kroz projekat „Da se slikujemo“, družićemo se 6. decembra sa decom iz vrtića „Meda“ iz Futoga, 11. decembra sa OŠ „Dositej Obradović“ iz Iriga i 17. decembra sa učenicima OŠ „Marija Trandafil“ u Veterniku.


SRPSKA TRAGA ZA 1.660 NESTALIH Za godinu dana nije pronađena nije osoba\nSluženjem parastosa i polaganjem venaca na ulazu u Spomen-kosturnicu u Miljevićima u Istočnom Sarajevu, u kojoj se nalaze neidentifikovane srpske žrtve, predstavnici opština i boračkih organizacija Sarajevsko-romanijske regije obeležili su Međunarodni dan nestalih. Veliko razočarenje prema svim institucijama koje se bave pitanjima nestalih izrazio je Goran Šehovac, predsednik Skupštine OBO “Ilidžanski Borac”, a posebno kada su u pitanju nestali Srbi iz proteklog odbrambeno-otadžbinskog rata sa područja Sarajevsko-romanijske regije.\n– Uporno se kroz bošnjačku politiku i sudstvo srpski narod želi prikazati kao onaj koji je odgovoran za sve loše na ovim prostorima. Nepravda je da porodice još uvek nisu ukopale svoje najmilije i da još uvek, nakon više od 20 godina tragaju za njima – rekao je Šehovac.\nŠehovac je naglasio da će se iz boračke organizacije izvršiti pritisak na srpske predstavnike na državnom i republičkom nivou kako bi se ubrzalo pronalaženje i identifikacija nestalih Srba, piše Srpskainfo.\nNakon dugog niza godine neke od 1.660 nestalih biće nemoguće identifikovati jer 24 godine nakon završetka rata, umrli su i najbliži srodnici tih nestalih.\nPredsednik Skupštine grada Istočno Sarajevo, Miroslav Lučić, istakao je da se još uvek, nakon 24 godine od završetka rata, skrivaju informacije o nestalim borcima i civilima koji su stradali u tom periodu. Lučić je naglasio da je to anticivilizacijsko ponašanje podržano od različitih tijela kao što je i Komisija za istraživanje nestalih osoba.\n– Može se zaključiti da postoji jedna velika opstrukcija kojoj se možemo suprotstaviti samo ako smo jedinstveni – dodao je Lučić.\nČlan odbora porodica poginulih boraca Sarajevsko-romanijske regije, Nemanja Močević, ističe da posle dešavanja u proteklom odbrambeno-otadžbinskom ratu Republika Srpska traga za ukupno 1.660 nestalih lica od čega je 814 vojnih lica, a 846 civila.\n– U tri Spomen kosturnice u RS nalazi se 650 neidentifikovanih tela od čega u Spomen kosturnici u Banjaluci 311, Istočnom Sarajevu 274 , Nevesinju 65. Taj broj je identičan kao i prošle godine, što znači da nije pronađeno niti identifikovano ni jedno lice, što je strašan podatak koji govori da je nadležna institucija za traženje nestalih u totalnom zastoju i opstrukciji srpskih žrtava – ističe Močević.


MIHAJLOVIĆ DAČIĆU I ja sam 5. oktobra vikala 'Gotov je' - Nova Borba\nMIHAJLOVIĆ DAČIĆU I ja sam 5. oktobra vikala 'Gotov je'\nZorana Mihajlović poručila je danas Ivici Dačiću da prošlost treba ostaviti istoričarima, ali i da je 5. oktobra vikala “Gotov je” ispred Skupštine Srbije.\nOna je u svetlu Dačićeve izjave o oslobađanju Slobodana Miloševića pred sudom u Hagu kazala da ne misli ništa dobro o Miloševićevom režimu.\nPotrpredsednica vlade je poručila ministru spoljnih poslova da energiju ne treba trošiti na “kopanje” po prošlosti, već da bi je trebalo uložiti u izgradnju pristojne zemlje.\nZa nju je Haški tribunal i suđenja pitanje prošlosti.\n"Mi smo izabrani da bismo se bavili budućnošću naše zemlje. Hajde konačno da tu energiju koju trošimo na kopanje po prošlosti zarad ličnih rejtinga uložimo da od Srbije napravimo pristojnu zemlju zadovoljnih građana", poručila je Mihajlović.\nLider socijalista i šef srpske diplomatije Ivica Dačić kazao je ranije da Milošević nije kriv za genocid i ratne zločine. Podsetio je na presudu Radovanu Karadžiću, donešenu pre pet meseci u kojoj je, prema njegovim rečima milošević oslobođen sumnji za etničko čišćenje i ratne zločine u BiH.\nDačić je takođe izjavio da Miloševiću treba da se podigne spomenik, a u tome ga je podržao partijski kolega Milutin Mrkonjić, o tome više ovde.


Lepota i zdravljeU toku je upis u Školu za novinare - Jasmina Ubiparip: Sa polaznicima ću pričati o tome kakvu vrednost štampa ima u digitalno doba! - Lepota i zdravlje U toku je upis u Školu za novinare - Jasmina Ubiparip: Sa polaznicima ću pričati o tome kakvu vrednost štampa ima u digitalno doba! - Lepota i zdravlje\nU toku je upis u Školu za novinare – Jasmina Ubiparip: Sa polaznicima ću pričati o tome kakvu vrednost štampa ima u digitalno doba!\nby Milivoje Čolić | 21 februara, 2017\nRazgovarali smo sa Jasminom Ubiparip, zamenicom glavne i odgovorne urednice magazina „Lepota i zdravlje“ i jednom od dugogodišnjih predavača u Školi za novinare i urednike Color Press Grupe:\nDa li su prethodni polaznici CPG škole za novinare i urednike imali više entuzijazma za rad u štampanim ili onlajn medijima?\n– Iako smo danas svi stalno onlajn i oslanjamo se, naravno, na onlajn medije da nam obezbede što bržu informaciju, kada je magazinsko novinarstvo u pitanju, polaznici CPG škole još uvek češće priželjkuju rad u štampanim medijima. Štampa i dalje ima prestižnu poziciju – lepo je držati u rukama i čitati na papiru ono što smo napisali. Kada je odštampano, kao da smo napisanom dali veću vrednost i težinu. U štampanim medijima tekstovi su pažljivo odabrani, priređeni, redigovani, opremljeni, lektorisani, korigovani. Sve je to u onlajn novinarstvu, nažalost, još uvek veoma retko. Tu je najčešće brzina najvažniji kvalitet. Zatim, kada pričamo o štampi, tu je i dizajn – mnogo se razmišlja o tome kako će tekst na papiru izgledati, uz kakve će fotografije najbolje doći od izražaja.To je ta „trešnjica“ na vrhu torte.\nKako vi danas vidite tu „bitku“ između printa i onlajna, s obzirom da magazin „Lepota i zdravlje“ uspešno posluje na oba kanala?\n– Veoma su važni i print i onlajn i svaki od ovih medija čitaocu nudi poseban kvalitet. Kao čitalac, onlajn izdanje ću uvek izabrati kada želim da „skeniram“ informacije, da saznam što više za što manje vremena, šta se i gde dešava, ili, pak, ako sam u potrazi za razbibrigom. Ali, print je taj od kojeg očekujem da mi ponudi objašnjenje i da da smisao svim tim informacijama koje sam pročitala na onlajnu i nisam znala u koje „fioke“ da ih smestim. U print izdanju urednik je za mene – iz mnoštva dešavanja – probrao najvažnije, jasno i pregledno ih poređao po rubrikama i dao mi je objašnjenja – pojedinačne događaje sklopio je u širu sliku. Eto, zašto su oba medija važna.\nČemu ćete vi posvetiti najveći deo svog časa i šta polaznici mogu da očekuju?\n– Pored toga što se uvek radujem mogućnosti da upoznam buduće kolege i čujem njihove utiske o magazinu u čijem timu radim, plan mi je da pričamo o tome šta je, zapravo, posao urednika lifestyle magazina danas. I koju specifičnu vrednost imaju štampana izdanja u digitalno doba.


Vučić u razgovoru sa Mičelom i Hanom izrazio spremnost na nastavi dijalog po ukidanju carina - European Western Balkans\nAutor EWB 31. 01. 2019.\nBeograd, 31. marta 2018. - Predsednik Srbije Aleksandar Vucic prisustvovao je danas sastanku sa predstavnicima Nacionalnog konventa o Evropskoj uniji (NKEU). Tema sastanka je "Resenje kosovskog pitanja - sansa ili pretnja evropskoj perspektivi Srbije" . FOTO TANJUG/ TANJA VALIC/ bg\nBEOGRAD – Pomoćnik američkog državnog sekretara Ves Mičel ponovio je sinoć u telefonskom razgovoru sa predsednikom Aleksandrom Vučićem, da carine od 100 odsto na srpsku robu, koje je uvela Priština, treba da budu ukinute, kako bi se stvorili uslovi za nastavak dijaloga, dok je Vučić izrazio je spremnost da odmah čim taj korak bude ispunjen, razgovori sa Prištinom budu nastavljeni.\nNakon što je sinoć telefonom razgovarao sa evropskim komesarom Johanesom Hanom, predsednik Aleksandar Vučić razgovarao je i sa Mičelom i ponovio da je Srbija opredeljena za očuvanje mira i stabilnosti u regionu.\nKako se navodi u saopštenju Službe za saradnju sa medijima predsednika Republike, sagovornici su razmotrili situaciju u regionu, a posebno odnose Beograda i Prištine i moguće načine prevazilaženja zastoja u dijalogu nastalog uvođenjem taksi na robu iz Srbije.\nPrethodno su Vučić i Han razmotrili situaciju na Zapadnom Balkanu, posebno odnose Beograda i Prištine, kao i sledeće korake na evropskom putu Srbije.\nVučić je Hanu ponovo ukazao na posledice koje carine imaju po odnose i stabilnost u regionu. On je još jednom istakao spremnost Srbije da nastavi dijalog, nakon što Priština odustane od neopravdanih carina, koje, osim srpske privrede, ugrožavaju svakodnevni život Srba na Kosovu i Metohiji.\nAleksandar VučićJohanes HanKosovoSrbijaVes Mičel


Dodeljena priznanja za doprinos u borbi protiv bele kuge - Boom93\nPokret za decu 3+ prvi put je uručio priznanja “Ima da nas ima” zaslužnim organizacijama, pojedincima i medijima za doprinos u borbi protiv bele kuge.\nOd 2019. godine Grad Požarevac je član Udruženja „Pokret za decu 3+“ čiji je osnovni cilj pomoć porodicama sa troje i više dece.\nPomoću kartice porodice mogu da ostvare popuste u objektima firmi i sportskih klubova koji su prihvatili učešće u ovom projektu. Udruženje„Pokret za decu 3+“ preuzelo je promociju “kartice 3+”, čiji je idejni tvorac Saša Stević preduzetnik.\nStević je danas uručio plakete i zahvalnice zaslužnim organizacijama, pojedincima i medijima za doprinos i saradnju u realizaciji projekta “Dan borbe protiv bele kuge”.\nOznakedan protiv bele kuge kartica plus 3 Požarevac priznanja


Trinkijeri se nada pobedi protiv Ritasa i plasmanu u Top 16 Evrokupa\nBeta 19. novembra 2019. 13:15\nTrener košarkaša Partizana Andrea Trinkijeri rekao je da je Ritas težak protivnik, ali da se nada da će njegova ekipa pobediti i pred svojim navijačima obezbediti plasman u Top 16 fazu Evrokupa.\n„Ritas je težak protivnik, tim sa velikim ambicijama i sjajnim pojedincima. Pobedili smo ih u Viljnusu, ali nećemo zaboraviti prošlu godinu i način na koji su nas eliminisali u borbi za Top 8. Nadam se da će Beogradska arena biti puna i da ćemo obezbediti mesto u Top 16 pred našim navijačima“, rekao je Trinkijeri za klupski sajt.\nKošarkaši Partizana igraju u sredu od 20 časova u Beogradskoj areni protiv Ritasa, utakmicu osmog kola Grupe B Evrokupa. Crno-beli su drugi na tabeli skorom od pet pobeda i dva poraza, koliko ima i prvoplasirana Venecija, Tofaš ima pobedu manje, a Ritas tri pobede i četiri poraza. Lokomotiva je pretposlednja sa dve pobede i pet poraza, koliko ima i poslednjeplasirani Limož.\n„Ukoliko pogledamo izgled tabele u našoj grupi, biće nam jasno da svi timovi i dalje imaju puno razloga da se bore i imaju za šta da igraju. Svi još mogu da izbore plasman u Top 16 i sigurno je da će u poslednja tri kola dati sve od sebe da to i ostvare“, naveo je Trinkijeri.\nZamenik kapitena Partizana Rade Zagorac rekao je da ekipa mora da pruži maksimum.\n„Još jedna teška utakmica u nizu za nas. Posle pet vezanih pobeda, spojili smo dva poraza u Evrokupu i sada želimo da damo sve od sebe kako bismo već sutra, pred našim navijačima, izborili Top 16. Ritas je odličan tim i siguran sam da ćemo biti u problemu ukoliko izgubimo fokus makar i na minut. Zbog toga, sutra moramo biti na maksimumu“, naveo je Zagorac.\nKošarkaši Srbije u Gruziji za plasman na EP 2022\nAmaterski snimak Ivane Španović završio na 18+ stranici…


Savski venac: Park otvorenog srca 2020. - Dan u Beogradu\nNaslovna » Izlasci » Akcije » Savski venac: Park otvorenog srca 2020.\nSavski venac: Park otvorenog srca 2020.\nAh Neša 30. decembar 2019. Akcije Postavite komentar\nPark otvorenog srca 2020. biće organizovan u sredu, 1. januara 2020. od 11.00, na platou ispred Muzeja Jugoslavije.\nOpština Savski venac i ove zime pripređuje novogodišnje druženje za svoje najmlađe sugrađane u Mihaila Mike Jankovića 6.\nSve koji posete tradicionalnu manifestaciju Park otvorenog srca očekuje prava praznična čarolija, a osim pozorišne predstave, dečijeg hora, muzičkih i plesnih animacija, nastupiće akrobatska plesna grupa „Ana Fly“, polaznici Muzičke radionice „Čarobna frula“, kao i deca iz Predškolske ustanove „Savski venac“.\nZa mališane sa Savskog venca biće priređena podela besplatnih novogodišnjih paketića i još puno iznenađenja i zabave uz nezaobilaznog Predraga Vukovića Peđolina. Tokom trajanja programa manifestacije kroz publiku će šetati klovnovi i maskote koji će se družiti i slikati sa decom.\nPozvani su roditelji, bake i deke, da sa svojim mališanima posete Park otvorenog srca. Program će trajati do 14.00. (danubeogradu.rs)\nTagoviakcije izlasci muzej jugoslavije opština savski venac park otvorenog srca ulica otvorenog srca ulica otvorenog srca 2020 za dž zima u beogradu\nPrethodni Vidikovac: Ulica otvorenog srca 2020.\nSledeći Novi filmovi u bioskopima (2. januar 2020)


Sprema se 6 oktobar u RS,Trampovi saradnici savetuju Dodika - Jutarnji GLASnik\nSprema se 6 oktobar u Republici Srpskoj,Trampovi saradnici savetuju Dodika\nBivši saradnici u predizbornom štabu američkog predsednika Donalda Trampa savetovaće u naredna tri meseca Savez nezavisnih socijaldemokrata (SNSD) predsednika Republike Srpske Milorada Dodika.\nDžejson Ozborn i Majkl Rubin, bliski prijatelji i saradnici bivšeg menadžera Trampovog štaba Korija Levandovskog, prijavili su Ministarstvu pravde SAD da će pružati lobističke usluge preko svoje kompanije Tvin roks global (Twin Rocks Global) za šta bi navodno trebalo da dobiju 10.000 dolara naredna tri meseca.\nKompanija kojom upravljaju Ozborn i Rubin registrovana je na adresi na Kapitol hilu, u kući u kojoj živi Levandovski. U opisu kompanije navedeno je da će pružati “strateško usmeravanje i savetovanje u vezi s državnim poslovima i odnosima s javnošću u SAD”.\nRadio Slobodna Evropa prenosi da se rezultat angažmana mogao videti tokom posete premijerke Republike Srpske Željke Cvijanović Vašingtonu kada se uz pomoć Ozborna i Rubina sastala sa senatorom Rodžerom Vikerom i republikanskim kongresmenom Dejnom Rorabaherom koji neretko podržava etničke grupe koje traže nezavisnost i koji je poznat po simpatijama prema Rusiji-objavio je Indeksonline.\nMilorad Dodik otkriva dramatičan plan\nSprema se 6 oktobar u Republici Srpskoj!\nArhivski snimak, 5 oktobar u Beogradu\nGovoreći o sve glasnijoj priči da se izbori neće održati, Dodik kaže da je tek nedavno saznao za „dramatični plan“.\n– U Banjaluku dolazi 50 kamiona izbornog materijala za banjalučku regiju. Planira se zauzimanje tih kamiona, ili bar jedan da otmu, i to je dovoljno – rekao je predsednik Republike Srpske. – Ako to ne uspeju, onda će 6. oktobra, dan pre izbora, izaći na miting da nešto govore politički, a onda će stranci u Sarajevu reći da je to narušavanje izborne tišine. Tako se poništavaju izbori u Banjaluci i samo se od Banjaluke pravi slučaj.\nCentralna izborna komisija Bosne i Hercegovine zakazala je opšte izbore u BiH za 7. oktobar 2018. godine-prenose Večernje Novosti.\nTagged 6 OKTOBAR, BANJA LUKA, DODIK, IZBORI, REPUBLIKA SRPSKA, TRAMPOVI SAVETNICI


Prijavljen nestanak dva humanitarca na istoku Mjanmara\nTanjug 26. decembra 2021. 07:26\nJANGON – Humanitarna organizacija „Sejv d čildren“ saopštila je danas da obustavlja operacije u državi Kaja, na istoku Mjanmara nakon što su dva člana osoblja te organizacije nestala u oružanom napadu.\nU tom napadu je ubijeno najmanje 30 ljudi, među kojima je bilo žena, dece i starijih osoba i prema jučerašnjim izveštajima svetskih agencija mnoga tela su pronađena spaljena, preneo je Rojters.\nDvoje zaposlenih humanitarne organizacija „Sejv d čildren“ putovali su u svoja rodna sela na praznike kada su upali u sukob u državi Kaja, navodi se u saopštenju te organizacije i ističe da je potvrđeno da je „njihovo privatno vozilo napadnuto i zapaljeno“, navodi se u saopštenju.\nOpozicione grupe su juče okrivile vojsku za pokolj u državi Kaja u blizini sela Mo So nadomak grada Hpruso.\nPortparol vojne hunte general Zav Mun Tun danas se ne javlja na svoj telefon, a izveštač Rojtersa nije mogao nezavisno da proveri jučerašnje izveštaje o napadu vojske na lokalno stanovništvo.\nPrinc Endrju negirao da je bio blizak prijatelj Gilejn…\nAustrija: Neophodno sačuvati sećanje na žrtve Holokausta\nPrinc Endrju negirao da je bio blizak prijatelj Maksvelove\nU BiH 2.632 novozaražane osobe i 55 preminulih od korone\nPlaninar hteo da napravi selfi, pao u provaliju od 220…\nManji prijem u bolnice zahvaljujuci vakcinaciji buster dozom


Skupština Kosova na današnjoj sednici razmatra nekoliko nacrta zakona\nIzvor: NoviMagazin.rs, 11.Jun.2020, 11:34\nSkupština Kosova na današnjoj redovnoj sednici razmatra nekoliko nacrta zakona koji se odnose na ratifikaciju nekoliko međunarodnih sporazuma.\nNa dnevnom redu su Nacrt zakona o potvrđivanju Sporazuma o finansiranju između Kosova i Međunarodnog udruženja za razvoj - za projekat jačanja finansijskog sektora, kao Nacrt zakona o ratifikaciji sporazuma o spoljnom dugu između Kosova i Evropske banke za rekonstrukciju i razvoj - za projekat razvoja otpadnih voda u Gnjilanu. >> Pročitaj celu vest na sajtu NoviMagazin.rs <<\nNa dnevnom redu su i Nacrt zakona o ratifikaciji sporazuma o finansiranju projekta katastra nepokretnosti i geoprostorne infrastrukture Kosova i nacrta strateškog sporazuma Međunarodnog udruženja za razvoj Evropske unije i Kosova o učešću Kosova u programu Unije "Carina 2020", kao i Nacrt zakona o ratifikaciji sporazuma Evropske unije i Kosova o učešću Kosova u programu Unije "Fiskalis 2020".\nSkupština će razmatrati i odluku Vlade koja zahteva od Skupštine Kosova da izvrši promene i privremeno prekorači fiskalna pravila deficita, kao i ograničenje upotrebljivog salda banke, u skladu sa Zakonom o upravljanju javnim finansijama i odgovornosti.\nPredlog odluke Vlade nije dobio podršku u Komisiji za budžet i transfere Skupštine Kosova.\nJedna od tačaka dnevnog reda biće i godišnji finansijski izveštaj budžeta za 2019. godinu.


Proizvodnja biogasa na deponijama Kalifornije – TIPO\nRepublička komunalna služba SAD (Republic Services Inc.), je objavla izveštaj održivosti koji pokriva 2015. fiskalnu godinu. Povećana je upotreba i proizvodnja obnovljivih izvora energije su u vrhu različitih tema u izveštaju.\nIzveštaj o održivosti opisuje napore kompanije da dodatno poboljša svoje ekološke i socijalne uticaje kroz smanjene emisije gasova vozila, inovativnih tehnologija za deponije, korišćenje obnovljivih izvora energije, angažovanje zajednice i mogućnosti rasta broja zaposlenih u ovom sektoru. U izveštaju se takođe ukazuje na kontinuirani napredak ka četiri održiva ciljea Republic Service-a i predstavljnje najnovijih dostignuća u sklopu svoje Blue Planet (Plava planeta) inicijative održivosti.\nJedan od četiri cilja Republičke službe, zahteva da kompanija razvija najmanje dva, deponijski gas – energija, projekata godišnje do 2018. Takođe 2018. godine, kompanija namerava da doda još 150.000 tona đubreta i više godišnje za reciklažu, i smanjiti veličinu svog voznog parka.\nPrema izveštaju, kompanija trenutno poseduje 193 aktivne regenerativne deponije širom 39 država koje opslužuju 14 miliona klijenata. U izveštaju se takođe ukazuje da kompanija trenutno razvija 69 deponija-gas-energija, projekata. Zajedno, ovi projekti generisaće dovoljno obnovljive energije za napajanje više od 250.000 domova, što je ekvivalentno svakom domaćinstvu u gradu Atlanti, Džordžija.\nU izveštaju takođe naglašava upotrebu obnovljivog prirodnog gasa u Kaliforniji. Kroz partnerstvo sa kompanijom Clean Energy, bio metan se pretvara u izvor transport goriva. Kompanija je rekla da ovaj program omogućava ekvivalent čak 6.3 miliona galona benzina godišnje i goriva što napaja 230 vozila Republičke komunalne službe gorivom na komprimovani prirodni gas (CNG), širom zemlje.


Završetak obnove golubačke trvđave - kraj 2017. - golubac - tvrđava\nZavršetak obnove golubačke trvđave - kraj 2017.\nU Golupcu, još jednoj podunavskoj opštini u Braničevskom okrugu, jedan paraf na sporazum omogućio je nastavak renoviranja čuvene tvrđave.\n01:06 | 30.06.2016. Autor: E.M.\nRekonstrukcija se sprovodi u okviru projekta „Socijalno-ekonomski razvoj dunavske regije u Srbiji“, čija je ukupna vrenost 19,5 miliona evra, finansira ga Evropska unija, a sprovodi i kofinansira Austrijska razvojna agencija.\nProjekat je danas i zvanično završen.\nPotpredsednik Vlade Republike Srbije i ministar trgovine, turizma i telekomunikacija Rasim Ljajić i Klaus Kapper menadžer projekta Socijalno-ekonomski razvoj dunavske regije u Srbiji ispred Austrijske razvojne agencije, potpisali su sporazum o nastavku finansiranja radova na rekonstrukciji Golubačke tvrđave. Potpisivanjem ovog sporazuma omogućen je nastavak radova.\nParaf zlata vredan\nPrvobitni projekat je vredan 6,5 miliona evra i sadržao je pet ugovora koji bi trebalo da budu realizovani do 22.jula ove godine. Kako je bilo problema pri realizaciji pomenutih ugovora, zbog projektno-tehničke dokumentacije, ali i onih koji su iskrsli tokom radova na rekonstrukciji Golubačke tvrđave, projekat neće biti kompletno završen do predviđenog roka.\n„Zahvaljujući Austrijskoj razvojnoj agenciji i donaciji austrijske vlade od 800 hiljada evra radovi se nastavljaju od 22. jula.Više od 540 hiljada evra biće upotrebljeno za same radove, a ostatak za plaćanje administraciju i radnika na ovom projektu. Završetak radova je planiran za 30. april naredne godine. Posle toga radi se i dalje, zahvaljujući sredstvima Evropske komisije iz IPA fondova, verujem da će to biti oko 2,1 milion evra“, rekao je ministar Ljajić.\nMilion i trista hiljada evra je za rekonstrukciju tvrđave, a ostatak, oko 800 hiljada evra, za troškove nabavke opreme, edukacije osoblja koji će tu raditi. Ministarstvo finansira izgradnju pristana kod tvđave koje je skoro završeno, nabavku kompletne opreme za Vizitorski centar i drugih projakata turizma. Kompletan projekat bi trebalo da bude završen 15 decembra naredne godine.\n„Dunav za nas predstavlja prioritetnu turističku destinaciju i deo je državne strategije razvoja turizma 2016 – 2025. godine. Poseban akcenat stavićemo na izgradnju turističke infrastrukture na području oko Dunava“, naglasio je Ljajić.\nLjajić i Kapper u obilasku tvrđeve\n„Vlada Republike Srbije, EU, Austrijska razvojna agencija (ADA) i opština Golubac su posvećeni nastavku realizacije ovog projekta, kako bi tvrđava postala značajna turistička destinacija u Srbiji. Kako je nedostatak finansija onemogućio kompletnu realizaciju projekta ADA će nastaviti da finansira rekonstrukciju tvđave, a evropski fondovi završetak radova“ naveo je Klaus Kapper .\nNovoizgrađeni tunel koji omogućava izmeštanje saobraćaja iz tvrđave biće pušten u rad 11. jula. Radove na ovom delu trenutno izvodi Preduzeće za puteve iz Požarevca.\nDunav kod Golupca izbacio beživotno telo\nGolubac dobio tunel i obilaznicu\nStena Baba kaj inspiracija i misterija\nMiljanić: Požarevac bio dobar domaćin prvenstva u basketu\nVeliko Gradište: Novi sistem vodosnabdevanja pušten u rad


Proizvodnja i Usluge – Interbrod\nNaše usluge obuhvataju širok izbor aktivnosti koje pokrivaju sve etape gradnje plovnih sredstava i oslanjaju se na visoko stručne kadrove, savremene metode i kvalitetnu opremu i alate.\nSa preko trideset godina iskustva u izgradnji raznovrsnih brodova različitih namena, sigurni smo da možemo da ponudimo idejna rešenja za Vaše projekte. Prilikom realizacije projekata angažujemo profesionalni tim inženjera i stručnjaka koji će ispuniti sve Vaše zahteve. Uz to, pružamo Vam garanciju kvaliteta i dogovorenog roka isporuke.\nNaš tim vrši redizajn i obnavlja postojeće brodove u nove tehničke i funkcionalne zahteve, shodno Vašim potrebama i željama. Kako izgleda jedan ovakav proces možete pogledati na našem oficijalnom videu, a rezultate našeg dugogodišnjeg rada na poslovima rekonstrukcije plovila, možete pogledati u sekciji reference.\nNepredvidivi i nekada neizbežni, kvarovi mogu da nanesu veliku štetu za poslovanje vlasnika brodova. U takvim slučajevima, naše stručno osoblje reaguje u najkraćem mogućem roku i sa visoko kvalitetnim alatima i opremom, odstranjuje sve vrste kvarova brzo i efikasno. Bilo da se radi o rutinskim pregledima ili o velikim remontima, od nas možete da očekujete garanciju na kvalitet i ispoštovan dogovoreni rok isporuke.


JASENOVAČKA FABRIKA SMRTI Potencijalni projektant iz Njujorka gradi Memorijalni centar Donja Gradina - BIGportal.ba\nJASENOVAČKA FABRIKA SMRTI Potencijalni projektant iz Njujorka gradi Memorijalni centar Donja Gradina\nMart 30, 2019 April 3, 2019 083\nIzgradnja Memorijalnog centra Donja Gradina, u znak sjećanja na žrtve kompleksa ustaškog logora smrti Jasenovac, mogla bi da počne naredne godine, a za ovaj projekat zainteresovana je renomirana arhitektonska komapnija “Diler Skofidio i Renfro” iz Njujorka, pišu “Večernje novosti”.\n“Novosti” saznaju da predstavnici ove renomirane firme dolaze polovinom aprila u Republiku Srpsku da vide lokaciju i detaljnije se raspitaju o planovima.\nPrema saznanjima “Novosti”, oni će prethodno boraviti u Srbiji, a tokom obilaska Donje Gradine sastaće se sa čelnim ljudima projekta izgradnje Memorijalnog centra Donja Gradina iz Srbije i Republike Srpske.\nDarko Banjac, koji je u Narodnoj skupštini Republike Srpske zadužen za ovaj projekat, izjavio je da bi prvi radovi na Memorijalu mogli da počnu već sljedeće godine.\n– Raspisan je tender za izgradnju glavnog građevinskog projekta, što poslije izbora idejnog rješenja (koje je ovjerio parlament Srpske) čini drugu fazu posla. Predstoji nam raspisivanje tendera za izvođača radova, što očekujemo da će se veoma brzo dogoditi – rekao je Banjac.\nOn je naveo da dinamiku radova određuju propisi i komplikovana procedura koja reguliše javne nabavke u BiH.\n– Nadamo se da će sve efikasno biti završeno kako bi izvođač bio što prije određen. Radovi bi u tom slučaju mogli da počnu već naredne godine – ponovio je Banjac.\nPredvđeno je da se na više od šest hiljada kvadrata prostire nekoliko cjelina koje će zajedno činiti Memorijalni centar Donja Gradina.\nNa ovom mjestu biće podignuti “Polje uzdaha” sa muzejom na otvorenom, “Vrtlog tišine” i “Skela straha”, a sve bi to trebalo da simbolično pokaže kakve su se strahote dešavale u koncentracionom logoru Jasenovac u Donjoj Gradini, kao najvećem stratištu.\nDogovoreno je da izgradnju Memorijala Donja Gradina zajednički finansiraju Republika Srpska i Srbija, a taj monumentalni memorijal bi, prema planovima, trabalo da bude jedno od najvećih spomen-područja u Republici Srpskoj.\nSve ovo trebalo bi da košta nešto više od 7,5 miliona evra.\nTrenutno u Donjoj Gradini traje eksproprijacija pojedinih dijelova zemljišta, kao i projektovanje trase saobraćajnica, koje će olakšati ulaz u spomen – kompleks.\nLokacija budućeg memorijalnog centra na žrtve logora smrti ima duboku simboliku, jer je Donja Gradina bila jedno od najvećih stratišta jasenovačkog logora.\nNa ovom mjestu ustaše i organi Nezavsne države Hrvatske u smrt su poslale više stotina hiljada Srba, Jevreja i Roma.\nLogor Donja Gradina je oformljen 1942. godine u sistemu ustaškog logora Jasenovac, a bio je aktivan sve do završetka Drugog svjetskog rata 1945. godine i sloma NDH.\nNa ovom mjestu Republika Srpska već godinama organizuje obilježavanje Dana sjećanja na stradale u logorima jasenovačke “fabrike smrti”.\nDrama u Parizu: Provjeravan avion Aeroflota zbog anonimne prijetnje


13.03.2021 u 17:24\nOpada broj zaposlenih na neodređeno\nGotovo svaki treći radnik u Srbiji je angažovan na poslovima koji su kratkoročni, nesigurni i ne garantuju dostojanstvene uslove rada, u smislu pristupa radnim, socijalnim i ekonomskim pravima. Autori publikacije „Radnici drugog reda – nestandardni rad u Srbiji” navode da je udeo radnika na neodređeno među zaposlenima u padu sa 88,5 odsto 2010. godine, preko 81,4 odsto 2014. godine, na oko 77 odsto koliko iznosi protekle tri godine. Udeo rada na određeno u ukupnoj zaposlenosti povećao se tri puta u proteklih deset godina, sa 5,9 odsto 2010. na oko 14,1 odsto 2019. godine. Istraživači skreću pažnju i na to da se rast zaposlenosti, odnosno smanjenje nezaposlenosti koje statistike beleže, gotovo u potpunosti može pripisati snažnom trendu prelaska sa ugovora na neodređeno na\nDobar deo državnih i javnih službenika, osim zaposlenih u zdravstvu, nauci i obrazovanju, može da radi od kuće dok traje epidemija virusa korona. Način rada određuje svaki čelnik određene ustanove, tako da pojedini timovi rade od kuće, a drugi u kancelarijama, s mogućnošću zamene. Pravila postoje od decembra 2020, ali to ipak nisu ona koja se odnose na više od pola miliona zaposlenih u javnom sektoru Srbije koji svakog dana odlaze na posao. Ova uredba važi u susednoj Hrvatskoj, a kod nas je slična takva bila na snazi samo u toku vanrednog stanja u 2020. kada je broj obolelih od kovida 19 bio i deset puta niži nego sada. Zbog čega država ništa ne preduzima, posebno sada kada se pandemijska kriza produbljuje, pitanje je koje smo uputili Ministarstvu državne uprave i lokalne samouprave\nVlada u Berlinu zatražila je nedavno od kompanija u Nemačkoj da omoguće zaposlenima rad od kuće gde god je to moguće. U toj zemlji EU četvrtina svih zaposlenih obavlja radne zadatke upravo iz svojih domova, a kako sada stvari stoje, broj angažovanih na taj način biće i dalje u porastu. U Mađarskoj, trećina zaposlenih sve vreme radi onlajn, a tri četvrtine anketiranih izjasnilo se da bi želeli da tako i ostane bar jedan dan u nedelji. U Francuskoj, zemlji u kojoj su nestandardni oblici rada uređeni na zavidnom nivou, otišlo se korak dalje. Tamošnja ministarka za rad Elizabet Born izjavila je pre nekoliko dana da je sada najvažnije da kompanije pojačaju onlajn rad, kako bi se izbeglo novo zaključavanje, sve u cilju borbe protiv širenja kovida 19. Rojters je preneo da Bornova baš ovih\n17.02.2021 u 20:07\nNema svirke bez ugovora ugostitelja i muzičara\nI u naredne tri godine na snazi će ostati posebni kolektivni ugovor za radno angažovanje estradno-muzičkih umetnika i izvođača u ugostiteljstvu, ali od sada sa proširenim dejstvom. To znači da će ovaj dokument ubuduće važiti i za svakog ugostitelja koji u svom prostoru planira da angažuje muzičara, bez obzira na to da li je član Unije poslodavaca Srbije. Obaška što ga na to obavezuje i Zakon o radu. Gazda ugostitelj biće dužan da sa svakim izvođačem i članom muzičkog sastava sklopi ugovor o radnom angažovanju i plati ga makar minimalnom cenom rada, a ne da izvođač radi samo za bakšiš. Muzičar mora da poseduje licencu za rad, jer jedino tako može da bude angažovan, na dan, mesec, godinu. Za mesec dana rada ugovorom mu je garantovana bar minimalna zarada u iznosu od 32.200 dinara, a honorar\n15.02.2021 u 19:33\nJoš nije vreme za vraćanje u kolektive\nKada će privreda stati na noge i da li će aktuelna vakcinacija kao jedna od najvažnijih epidemioloških mera u borbi protiv kovida 19 pomoći da se poslovanje u Srbiji vrati na stanje pre pandemije, niko ne može sa sigurnošću da tvrdi. Lekari poručuju da početak vakcinacije ne znači da se epidemiološke mere mogu ublažavati, jer se veoma lako mogu desiti nova zaražavanja, ne samo među onima koji nisu zaštićeni, već i među vakcinisanima. Poslodavci koji organizuju rad od kuće, a takvih je oko petina, i dalje se kolebaju da vrate svoje zaposlene u radne kolektive, jer se plaše ponovnog masovnog obolevanja, posebno zato što je broj zaraženih neprestano visok, oko 2.000. Iz vlade i Ministarstva za rad na tu temu nema posebnih predloga niti preporuka. U Uniji poslodavaca Srbije smatraju da


You are at:Home»Prethodna izdanja»126»Istraživanje: Korisnici u Srbiji spremni da plaćaju mobilnim telefonom\nNovo istraživanje kompanije Mastercard o stavovima korisnika u pogledu korišćenja digitalnih usluga pokazuje da 87% korisnika u Srbiji vidi svoj mobilni telefon kao poželjnu alternativu platnim karticama, što predstavlja povećanje od 17% u poređenju sa rezultatima istraživanja od pre tri godine.\nOvo istraživanje, sprovedeno u 13 zemalja centralno-istočne Evrope (uključujući Srbiju), pokazuje da je upotreba pametnih telefona dostigla čak 94%, zasenivši sve ostale digitalne uređaje. Slanje imejla, pretraživanje interneta i društvenih mreža su i dalje najčešće korišćene usluge na mobilnom telefonu. Usluge vezane za plaćanja, kao što su onlajn kupovina i aplikacije za mobilna plaćanja, nalaze se u prvih deset i koriste se u proseku pet puta mesečno.\n„Istraživanje koje je sprovela kompanija Mastercard potvrđuje da rastuće poverenje u digitalne tehnologije pomaže korisnicima da svoje brojne važne zadatke u svakodnevnom životu završe koristeći svoje mobilne telefone. Činjenica da su ljudi svoj novac poverili svom mobilnom telefonu je jasan pokazatelj da su tehnološke kompanije bile uspešne u obezbeđivanju bezbednog digitalnog okruženja za korisnike”, kaže Arpad Rab, profesor društvenih nauka i futurologije na Korvinovom univerzitetu u Budimpešti…


Da li je Miša Vacić najveća opasnost za EU?\nNijedan političar u Srbiji nije tako često, u negativnom kontekstu, prozivan na naslovnoj strani “Blica” kao Miša Vacić.\nKao što je poznato, nemačko-švajcarski dnevni list “Blic” je nezvanično glasilo Evropske Unije u Srbiji. Ovaj list se bavi promocijom nemorala i svih drugih destruktivnih tekovina na kojima počiva EU. Iz tog razloga, “Blic” je bio udarna pesnica 90-ih godina u rušenju Slobodana MIloševića, dovođenju dosmanlija na vlast, isporučenju srpskih junaka u Hag, agresivnoj promociji navodnog srpskog genocida u Srebrenici i drugih laži i lažnih ideologija koje promoviše EU, naročito u državama koje EU još nije okupirala u Evropi, a to su Srbija, Rusija i Belorusija. I danas, “Blic” nastavlja sa istim poslom pokušaja uništavanja svega što je moralno i patriotsko u Srbiji, jer je to jedini način da se i Srbija priključi (čitaj “okupira”) od strane EU.\nKada pogledamo koje političare u Srbiji “Blic” napada i stavlja na naslovne strane u negativnom kontekstu, jasno možemo da vidimo od koga EU najviše strepi. Evo i danas, nedelja 6. aprila 2021, na dan kada je nacistička Nemačka bombardovala Srbiju, umesto da se bavi nacističkim i NATO zločinima protiv Srba, “Blic” ponovo na naslovnoj strani, u negativnom kontekstu, stavlja Mišu Vacića, predsednika Srpske desnice, ovoga puta sa zaista besmislenim razlogom – Miša Vacić je navodna pretnja za Srbiju i EU jer podržava seljake u pirotskom kraju koji negoduju zbog izgradnje mini-hidroelektrana (MHE).\nNa današnjoj naslovnoj strani “Blica” se kaže:\nHit priča – Miša Vacić opet šokira – Ekstremni desničar prešao u Zelene, sad je protiv MHE\nZašto “Blic” na naslovnoj strani, u negativnom kontekstu, ne spominje neke druge političare u Srbiji?\nZašto se samo spominje MIša Vacić, i to češće nego bilo koji drugi opozicioni političar koji nije naklonjen EU?\nOdgovor je jasan. Miša Vacić je predvodnik politike koja predstavlja najveću opasnost za agresivne i nasilnične namere EU prema Srbiji i drugim slobodnim zemljama Evrope.\nDa podsetimo, na nedavno završenim lokalnim izborima u Srbiji, stranka Miše Vacića – Srpska desnica, je osvojila više od jedne četvrtine poslaničkih mesta u skupštini Pirota, a za Srpsku desnicu su najviše glasali ljudi sa sela Stare planine (gde neki pokušavaju da grade MHE) i mladi ljudi iz pirotske opštine. Zašto? Poznato je od ranije da se Srpska desnica zalaže za povratak selu i očuvanju prirode i srpske tradicije. Na nedavnim lokalnim izborima u Medveđi, Srpska desnica je takođe osvojila glasove i ušla u lokalni parlament, najviše glasovima ljudi sa sela, pošto je poznato da aktivisti Srpske desnice obilaze sela i nude besplatnu pomoć ljudima u građevinskim i poljoprovrednim radovima, pomažu da se obnove putevi ka selima, uvede voda i reše drugi problemi sa kojima se narod sa sela suočava.\nSa druge strane, “Blic” promocijom evropske kulture i nemorala dovodi do toga da se veliki broj ljudi u Srbiji nepristojno i nekulturno ponaša, baca đubre na ulice i pored puteva, zagađuje prirodu u Srbiji (kao što su EU i NATO zagadili Srbiju bombama sa osiromašenim uranijumom), a onda “Blic” pokreće kampanju da volonteri i srpske patriote čiste smeće kraj puteva i reka u Srbiji – ono isto smeće koje su srpski Evropljani napravili (koji se većinski zaglupljuju čitanjem “Blica”).\nUkoliko se Miša Vacić usudi da ode negde u šetnju po planini i objavi sliku sa planine, očekujemo da će ga “Blic” opet staviti na naslovnu stranu i osuditi da se lažno predstavlja kao promoter zdravog života u prirodi.\nFilozofija “Blica” i EU je jasna: Oni koji brane otadžbinu su ratni zločinci, a oni koji rade za interese EU i NATO su patriote i napredni građani. Oni koji žive na selu i zalažu se za očuvanje prirode i tradicije, oni su opasni i destruktivni nacionalisti, a oni koji žive po gradovima i puše, piju, drogiraju se, a pišu negativne tekstove o srpskim patriotama i pronalaze im mane, oni su napredni Evropljani u koje treba ulagati.\nNema veće reklame za čoveka nego kada ga “Blic” stavi na naslovnu stranu u negativnom kontekstu.\nRelated Items:blic, misa vacic, miša vacić\nNovak Đoković: Svet su stvorili bogovi Perun, Svarog, Stribog…\nVučić: Oni koji neće da se vakcinišu, NEĆE biti kažnjavani!


Kampanja zamene Business Phone centrala - ICTS Beograd - Mitel/Aastra Telefonske Centrale - SIP telefoni\nZamena Business Phone sistema\nKompanija Mitel brine o svojim klijentima!!\nVaš stari, postojeći telefonski sistem “BusinessPhone” (Ericsson/AASTRA) se ne proizvodi od 2014. godine, što ne znači da više ne možete koristiti vaš BusinessPhone sistem, jer će ICTS i dalje pružati uslugu održavanja, ali više nećemo biti u mogućnosti dograditi sistem proširenjima i novim funkcijama, ili zameniti neispravne module sistema, što može uticati na upotrebljivost sistema.\nStoga su ICTS i Mitel uložili napor u kreiranje rešenja koje će osigurati upotrebljivost u budućnosti i lako zameniti postojeće BusinessPhone sisteme. Nedostatak rezervnih delova i prestanak podrške osnovni razlozi kampanje zamene Business Phone sistema Ovo rešenje kombinuje pouzdanost, na koju ste navikli, sa novim funkcijama kao što su integracija mobilne i fiksne telefonije i integracija sa poslovanjem kao na primer hotelsko poslovanje ili zdravstvena zaštita.\nTemelji se na najnovijim tehnologijama, a sadašnjim BusinessPhone korisnicima dolazi sa atraktivnim ponudama za zamenu ili rentiranje sistema. Kampanja za zamenu Business Phone sistema sa MiVoice Office 470 traje do 31.12.2016. godine U mnogim situacijama biće omogućena postupna migracija na novo rešenje, pa je moguće zadržati postojeće telefone serije Dialog 4000, analogne terminale i iskorišćenje postojećih prenosnika.\nOva ponuda se temelji na Mitelovom MiVoice Office 470 sistemu. Ovaj komunikacioni server je iznova razvijen i uključuje nove pogodnosti:\n1U toku trajanja promocije, i do 50% niže cene!\n2Ušteda. Omogućeno je spajanje na nove jeftinije prenosnike (npr. SIP), što vam omogućava do 25% uštede na vašem telefonskom računu (Povezivanje sa VoIP provajderima)!\n3Bolja dostupnost: korištenje funkcionalnosti koje su pre bile dostupne samo na velikim sistemima (Upotreba SIP terminala, SIP softphone aplikacija, povezivanje udaljenih lokacija, video-telefonija)!\n4Podređenost korisniku: integracija vašeg pametnog telefona da, uvek budete dostupni vašim strankama putem jednog broja!\nOsnovne funkcije MiVoice Office 400 sistema\nKako je telefonski sistem žila kucavica vaše firme, mi ćemo vas kontaktirati u najkraćem roku sa odgovorom na bilo koje pitanje u vezi sa ovom promocijom i dogovorićemo sastanak kako bismo vam prezentovali što ova mogućnost zamene znači u vašem konkretnom slučaju.\nICTS DOO Beograd omogućava i rentiranje sistema MiVoice Office 400. Plaćajte mesečno rentiranje po korisniku sa uključenim održavanjem!!\n- Već od 3 EUR po korisniku mesečno\n- Plaćanje mesečno po Ugovoru na 36 ili 60 meseci\n- Uključene sve funkcije telefonije\n- Održavanje uključeno - zamena neispravnih delova u sklopu održavanja\nMoguće je koristiti postojeće terminale serije Dialog 4000 - menjate samo Business Phone sistem - ne i terminale


28-01-2022 13:53 Ratni izveštaji Sirija / Irak Izdvojeno Svet Planeta\n„Sjedinjene Američke Države očigledno ne uspevaju da se izbore sa terorizmom čak ni u lokalnim razmerama, a da ne spominjemo globalne. Ispad pripadnika ID sa napadom na zatvor u gradu Hasaka to jasno pokazuje“, rekao je Poljanski.\n„U tim područjima caruju bezvlašće i nasilje. Upravo u takvim mestima gospodari situacije dele teroriste na 'dobre i loše', dobijaju 'drugi život', određene indulgencije, aktivno sprovode radikalizaciju stanovništva. Takva atmosfera je karakteristična za sva mesta u kojima boravi američka vojska, kako tokom dislokacije, tako i nakon odlaska. Poslednji primer je Avganistan, čije su stanovništvo SAD ostavile sa teškim teretom problema koji su se nagomilali tokom dugih godina američke okupacije“, konstatovao je predstavnik Rusije.\nOn je podsetio da je naneta ozbiljna šteta teroristima ID u Siriji koje su uništili ili primorali da beže sa teritorije koja je pod kontrolom zakonitih vlasti u Siriji.\nKako je rekao, sirijska vojska uz podršku Rusije nastavlja sa potragom i likvidiranjem terorista ID u Siriji.\nOružane snage SAD ilegalno kontrolišu teritorije na severu i severoistoku Sirije u provincijama Deir el Zor, Hasaka i Raka, gde se nalaze najveća naftna i gasna polja u Siriji. Zvanični Damask više puta je prisustvo američke vojske na svojoj teritoriji puta nazvao okupacijom i državnom piraterijom sa ciljem direktne krađe nafte.


FINA SP 2019: Budimpešta ili Daleki istok? - Vaterpolo vesti\nPočetna » Slajder » FINA SP 2019: Budimpešta ili Daleki istok?\nFINA SP 2019: Budimpešta ili Daleki istok?\n( Gvandžu Južna Koreja)\nTrenutno je četiri grada podnelo kandidaturu FINA za domaćinstvo Svetskog prvenstva vodenih sportova 2019. Među gradovima kandidatima su tri mesta sa Dalekog istoka, a izvan Azije za sada se kandidovala samo Budimpešta. Tokio je kandidat Japana, Gvandžu Južne Koreje, dok Kina želi organizaciju, ali još uvek nije poznato u kom gradu bi se održalo takmičenje. Predstavnici 4 federacije koje su zainteresovane da budu domaćini sreli su se sa funkionerima FINA u Lozani kako bi razmotrili detalje kandidature.\nRok za podnošenje kandidature traje do aprila ove godine, a domaćin Svetskog prvenstva 2019. biće poznat prvog dana Svetskog prvenstva ove godine u Barseloni koje počinje 19. jula.\nNa sastanku u lozani kandidati su upoznati sa svim najvažnijim detaljima koji čine organizaciju, od finansijskih okvira, infrastrukture, objekata za takmičenje, marketinga pa do TV prava.\nUtisak je da Budimpešta možda ima manje šanse od gradove sa istoke, gde postoji sve veće interesovanje i ulaganje u vodene sportova, mada prestonicu mađarske ne treba unapred odbaciti zbog velikog iskustva u organizaciji takmičenja. Budimpešta je bila domaćin Evropskog prvenstva za plivače 2006. i 2010. a takođe će ugostiti i najbolje evropske vaterpoliste i vaterpolistkinje na leto 2014.\nOvog leta najbolji na svetu boriće se krajem jula i početkom avgusta u Barseloni, a potom se FINA Svetsko prvenstvo 2015. održava u ruskom gradu Kazanju da bi dve godine kasnije meksička Gvadalahara bila domaćin.\nSvetska prvenstva u Aziji održana su nedavno u Šangaju 2011, a pre toga u Fukuoki 2001 i oba puta reprezentacija Srbije (Jugoslavija 2001.) osvojila je srebrnu medalju.


In medija - Opština Blace organizuje dvodnevno predavanje za pčelare i stočare\nOpština Blace organizuje dvodnevno predavanje za pčelare i stočare\nOpštinska uprava opštine Blace u saradnji sa Fondacijom Ana i Vlade Divac 15. i 16. maja 2019. godine organizuje predavanje za pčelare i stočare sa teritorije opštine Blace u Kulturnom centru Drainac, sa početkom od 12:30 časova.\nUlaz za posetioce je besplatan i otvoren svim zainteresovanim pčelarima, stočarima i onima koji to žele da postanu.\nDrugog dana, u četvrtak 16. maja, pored predavanja planiran je obilazak dva ogledna domaćinstva, po jednog pčelara i stočara koji će biti polaznicima primer dobre prakse.\nOpštinska uprava opštine Blace ima dugogodišnju saradnju sa Fondacijom Ana i Vlade Divac a predavanje se održava na osnovu postojećeg sporazuma između Fondacije i Opštine Blace na programu "Divac poljoprivredni fondovi".\nU narednom periodu Opštinska uprava opštine Blace i fondacija Ana i Vlade Divac uložiće 1,5 miliona dinara u subvencije mladim poljoprivrednicima sa teritorije opštine Blace.


Politika\t26.03.2019 16:28\nFunkcioner Srpske napredne stranke (SNS) Marko Đurić izjavio je danas da je Predsedništvo vladajuće stranke zatražilo vanredne parlamentarne izbore, a da je jedino njen lider, predsednik Srbije Aleksandar Vučić bio uzdržan, prenosi Tanjug.\nOn je u izjavi za TV Pink naglasio da se odluka o izborima donosi sagledavanjem državnih i nacionalnih interesa, a ne samo uskostranačkih interesa.\n„Da se vodimo samo stranačkim interesima, nikakve dileme vezano za to ne bi bilo. SNS se nikada nije plašila niti izbegavala izbore”, rekao je Đurić i dodao da je Vučić zatražio još neko vreme za donošenje odluke o izborima da bi se sagledale prilike u međunarodnim i regionalnim odnosima.\nPotrebu za održavanjem vanrednih parlamentarnih izbora Đurić je obrazložio aktivnostima opozicije koja se, kako kaže, „iz petnih žila upinje da stvori nezdravu klimu u kojoj se neće razgovarati argumentima već se pribegava nasilju i fašističkim idejama”.\n„Nisu ponudili nijedno rešenje, nisu ponudili nikakav stav po pitanju KiM. Onog časa kada je Vučić rekao da je za Srbiju neprihvatljiva i sramna albanska platforma, oni nisu izašli sa kontrarešenjem, već se odlučuju da upadaju u institucije, da upadaju u RTS”, rekao je Đurić.\nZa opoziciju kaže da imaju dvostruke aršine i prema crkvi, i kada neko iz crkve kritikuje vlast oni ga dižu na pijedestal, a kada patrijarh da „očinski savet” da ono što se dešava na ulicama nije dobro, on je postao najgori, najomraženiji čovek.\nDodaje da je mnogo onih kojima se žuri da sruše predsednika Srbije Aleksandra Vučića, jer se plaše odlaska u zatvor.\n„Najmoćniji tajkun, koji je godinama odlučivao ko će ulaziti u vladu, ima ozbiljne šanse da bude pravosnažno osuđen na ozbiljnu kaznu i zato mu se žuri da ruši sadašnju vlast i spreman je u to da investira ogromnu količinu novca. Zatim imate i Dragana Đilasa koji je tajkun”, rekao je Đurić.\nNa protestima je, kako kaže, sve manje ljudi, pa opozicija nasilnim metodama pokušava da uradi nešto, ali da neće uspeti u tome.\nDodaje da će 12. aprila u Novom Sadu i 19. aprila u Beogradu Srbija na skupovima SNS-a, pokazati da se ne slaže s nasiljem.\n„Tu će biti ljudi sa svojim porodicama koji žele da žive u jednoj pristojnoj, uređenoj i civilizovanoj zemlji kakvu smo počeli teškom mukom da stvaramo nakon zgarišta koje su nam oni ostavili”, zaključio je Đurić.


MAKRON: “STIŽE NAM NEZAPAMĆENA KRIZA U VEZI HRANE”\nEmanuel Makron je održao konferenciju za novinare u Briselu gde se sastaju vodeći ljudi zapadnih zemalja, Nato-a, G7 i EU. Francuski predsednik je saopštio da zemlju čeka nezapamćena kriza u vezi hrane i veliko povećanje cena za 12 do 18 meseci.\nFrancuski predsednik je govorio na konferenciji za novinare posle samita NATO. Alijansa je jednoglasno odlučila da nastavi da „isporučuje Ukrajini odbrambeno i smrtonosno oružje“, rekao je Emanuel Makron „Predsednik Zelenski nam je rekao o svojim potrebama“, dodao je Emanuel Makron. „Francuska podržava evropsko strateško prenaoružavanje“, nastavio je on.\nEmanuel Makron smatra da su sankcije Zapada Rusiji delotvorne. „Rusija je u defoltu“, rekao je on posle samita G7 u četvrtak. „Sankcije imaju uticaja, kaže Emanuel Makron. Spremni smo da [njih] povećamo“.\nFrancuski predsednik se onda osvrnuo na crna predviđanja koja očekuju Evropu i svet. To je „direktna posledica izbora Rusije i rata“, rekao je on. Emanuel Makron je upozorio da „ulazimo u krizu hrane bez presedana“. Ovakva njegova izjava zaista veoma brine sve.\nZbog rata „zemlje imaju poteškoća u nabavci pšenice i uopšte žitarica“, rekao je šef francuske države, citirajući određene zemlje poput Egipta. Ako je kratkoročna situacija već komplikovana u nekim zemljama, „situacija će biti još ozbiljnija za 12 do 18 meseci“, nastavlja on kada će se svet suočiti sa nezapamćenom inflacijom, povećanjem cena i problemima u snabdevanju hranom.\nTagovi: Francuska - kriza - makron - Rusijahrana


Beta 8. avgusta 2018. 14:10\n„Današnja realnost je epilog ratova. Otvaranje teme granica je za mene neprihvatljivo“, rekao je Haradinaj u Valoni u Albanija gde je u službenoj poseti, a prenosi koha.net.\nOn je rekao da Beograd ima jednu retoriku, Priština drugu, „ali da se granice ne pomeraju rečima“.\nRamuš Haradinaj je juče na konferenciji za novinare nakon zasedanja vlade, na pitanje da prokomentariše izjave predsednika Kosova Hašima Tačija o korekciji granice izmedju Kosova i Srbije rekao, da su „granice Kosova uspostavljene ratom, i da samo rat može da ih pomeri“.\n„Ko misli da se granice drugačije menjaju, taj greši“, kazao je Haradinaj.\nOn je dodao da ono što je „preostalo izmedju Kosova i Srbije jeste recipročno priznanje unutar aktuelnih granica“.\nUpitan o izjavi premijera Haradinaja da se granice mogu promeniti samo ratom, predsednik Kosova Hašim Tači je danas na konferenciji za medije rekao da je „vreme rata okončano“, i da korekcija granice može da se desi „ako postoji obostrana saglasnost“.\nNa pitanje zašto sada podržava korekciju granica, dok je pre par meseci bio izričito protiv toga, Tači je kazao da se medjuvremenu pojavio zahtev političkih lidera Preševske doline o tome.


Među spornim aktivnostima je i činjenica da je ministarka dokumentaciju o energetskom sistemu, u kojoj su i izveštaji iz EPS-a, što je poverljiv podatak u svakoj državi, dostavila dvema zapadnim ambasadama. Takođe, 29. decembra, u zvaničnom pismu Američkoj privrednoj komori u našoj zemlji, požalila se na EPS, "Elektromrežu Srbije" (EMS), "Elektrodistribuciju" (EDS) i našu Agenciju za energetiku da pružaju otpor realizaciji Zakona o korišćenju obnovljivih izvora energije (OIE). Kao što su "Novosti" pisale, dva javna preduzeća i regulatorno telo izneli su ubedljive argumente i ukazali da će uključivanje objekata OIE na mrežu, u obimu u kojem zahteva Ministarstvo, imati dramatične posledice na elektroenergetski sistem Srbije i da će enormno povećati cenu struje za građane i privredu. U pismu Američkoj komori Mihajlovićeva ih moli da joj pomognu da slomi njihov otpor.\nFoto EPS promo\nKao što smo u izdanju od srede pisali, podaci do kojih su u toku dosadašnje istrage došle BIA i policija, ukazuju da niz havarija u prethodnih mesec dana u rudarskom kopu "Kolubara" i Termoelektrani "Nikola Tesla" nisu slučajni, već je cilj ekonomska i politička destabilizacija zemlje. Naši izvori su otkrili i da se sumnja da je u sabotaže upleten Milan Đorđević Đokin, doskorašnji predsednik sinidakata EPS-a, preko svojih ljudi na koje ima uticaj. Indikativno je da je on u dobrim odnosima sa ministarkom Mihajlović.\nOstavku Milorada Grčića, posle havarija i problema u proizvodnji električne energije u TENT-u, najavio je krajem godine predsednik Aleksandar Vučić. Grčić je, kako navodi, o svojoj neopozivoj ostavci zbog objektivne odgovornosti prvo obavestio predsednika, a zatim i predsednicu Vlade Anu Brnabić. U pismu premijerki ukazuje da se EPS već duže vreme bori sa lobijem koji bi Srbiju da baci na kolena, da zatvori kopove i termoelektrane.\n- Rade to za tuđi interes, potpuno otvoreno, skovali su planove da Srbija ostane bez struje, ali ih je zaustavio Aleksandar Vučić - ističe Grčić.\n- Zahvaljujući podršci i zalaganju predsednika Srbije neće biti ugašeni blokovi A1 i A2 u TENT-u, neće biti ugašena Termoelektrana Kostolac A. Bio je plan da se ovi blokovi ugase najkasnije 2023. i srećom to nije dozvoljeno. Biće urađene revitalizacije koje će im osigurati stabilan rad usaglašen sa svim merama zaštite životne sredine. On ističe da Zorana Mihajlović ne uništava samo jedno od najvažnijih ministarstava, već potpuno razgrađuje celokupni elektroenergetski potencijal i taj sektor, koji je srce naše države.\n- Ukoliko gospođa Zorana Mihajlović ostane na čelu Ministarstva, naš elektroenergetski sistem je osuđen na smrtnu kaznu - ocenjuje Grčić. - Kao čovek koji nema visoke titule i koji nije vaspitan tako da ume na pravi način da se smeška licemerima iz kruga dvojke, ali kome su Srbija i naš narod, naša država, u srcu, upozoravam vas i molim da preduzmete sve kako bi na čelo tog ministarstva nakon izbora došao neko ko voli svoju državu, a ne samo svoj džep i svoju fotelju, koju pokušava da sačuva preko zapadnih ambasadora. Ja sam sebe na ovom poslu dao u potpunosti, jer verujem istinskom patrioti i zaštitniku svog naroda, predsedniku Aleksandru Vučiću. Ako dozvolite da mimo njega, elektroenergetski sistem Srbije vode ljudi poput Zorane Mihajlović, Srbija će postati šaka jada, koju svako može da pozoba.\nOn navodi i da se oseća lično odgovornim što nije bilo dovoljno investicija, ali i da su pokrenuti projekti koji su godinama stajali po fiokama. Detaljno je opisao šta je sve urađeno za vreme dok je on bio na čelu EPS-a. Kako je istakao, za poslednjih šest godina, završen je niz revitalizacija i modernizacija uz povećanje snage blokova u termoelektranama i agregata u hidroelektranama.\nNOVE INVESTICIJE 2,5 MILIJARDE EVRA\nMILORAD Grčić, u pismu u kojem obaveštava premijerku o svojoj neopozivoj ostavci na mesto v.d. direktora EPS-a, ukazuje da se grade novi kapaciteti i da su za to planirane investicije vredne 2,5 milijarde evra:\n- Doneće novu snagu od 2.400 megavata i godišnju proizvodnju od sedam teravat-sati. Sada konačno napreduje i izgradnja bloka B3 u TE "Kostolac B", kapaciteta 350 megavata na koji čekamo više godina. Biće moderan i ispunjavaće sve evropske ekološke norme. Na tom principu planirana je i gradnja Termoelektrane Kolubara B, snage 354 megavata. Oni koji osporavaju ovaj projekat ili su neznalice ili su zlonamerni, trećeg nema.\nKRIVIČNE PRIJAVE ZBOG HAVARIJA\nU EPS-u ispituju šta se dogodilo i koji je uzrok požara na odlagaču na kopu "Tamnava Zapadno polje" do koga je došlo u ponedeljak uveče, a za ostale slučajeve nedavnih havarija podnete su krivične prijave. Ovo je potvrđeno juče u EPS-u, ali nisu mogli da iznesu više detalja.\n- Krivične prijave za sve ostale havarije u poslednjih mesec dana, sa svom dokumentacijom, predate su nadležnom tužilaštvu - rekli su u EPS-u.\nPrema nezvaničnim informacijama, u jednom od slučajeva nadležni pravosudni organi su zakazali saslušanje. Postoji sumnja da se u nizu incidenata koji su se od polovine decembra dogodile u RB "Kolubara" i TENT-u, radi o sabotažama.\nZorana Mihajlović EPS Milorad Grčić tent elektroenergetski sistem neopoziva ostavka


Nije pozvan u reprezentaciju Francuske i tvrdi da Kante nije bolji od njega - Sportske.net\nNije pozvan u reprezentaciju Francuske i tvrdi da Kante nije bolji od njega\nReprezentacija Francuske takođe ovih dana igra prijateljske utakmice, a na spisku nije bilo fudbalera Čelsija.\nŠirer ljut: "Ne zovite ga više nikad u reprezentaciju!"Zola se vraća na "Stamford Bridž"?Čelsi našao sportskog direktora, i to kakvog!Atletikova nemoguća misija, Čelsijevo otkrovenje!Kad bi Morata mogao da bira, doveo bi svog druga u Čelsi\nNije krio razočaranje Timue Bakajoko nakon saznanja da nije pozvan u reprezentaciju Francuske.\nOn je istakao da igrači koji su pozvani u reprezentaciju nisu bolji od njega i naveo je sve one koji igraju na njegovoj poziciji.\n"Mislim da Rabio, Kante, Matuidi i Toliso nisu bolji od mene. Poštujem trenerom izbor, moram poštovati i te igrače. Svi su oni talentovani i svi su oni drugovi. Ponosan sam na njih, ali bih voleo da budem sa njima.\nJesam razočaran, i dalje se nadam da ću biti na Svetskom prvenstvu", rekao je Bakajoko.\nIzgleda da je njegov najveći problem činjenica da je Dešan zvao Nzonzija koji je zamenio povređenog Tolisa.


Objavljeni detalji za Volkswagen Golf Sportsvan R-Line - AUTOMOBILI\n22/04/2021 1:32:46 AM\nNASLOVNA / VESTI / Objavljeni detalji za Volkswagen Golf Sportsvan R-Line\nU septembru prošle godine, Volkswagen je prikazao svoj R-Line sportski paket za Golf Sportsvan, a sada je konačno i dostupan za naručivanje. Cena ovog paketa počinje od 1.105 EUR, a u zavisnosti od želja može da košta i više. Kompaktni porodični kombi sada može da izgleda veoma sportski nastrojen sa atraktivnim elementima eksterijera iz R-Line paketa koji uključuje novi prednji i zadnji branik, produžene pragove, velike usisnike vazduha, R-Line logo na prednjoj i bočnim stranama, zatamnjenu zadnju svetlosnu grupu, kao i specijalne šine na krovu od specijalne legure.\nUkoliko želite da enterijer bude u skladu sa eskterijerom to će vas koštati oko 1.800 EUR-a, a onda dobijate i specijalna sedišta, kožni volan sa R-Line logoom, čelične papučice i još drugih detalja. Povrh svega, tu je i mogućnost zamene fabričkih felni sa specijalnim 17-inčnim ili 18-inčnim Salvador felnama u tri različita oblika.\nTagoviAutomobili fotografije izgled r-line sportsvan volkswagen golf volkswagen golf sportsvan volkswagen golf sportsvan r-line zvanicno\nPrethodno Uskoro novi član Audi Q porodice, najverovatnije Q2\nSledeće Ovako izgleda Volkswagen Golf Sportsvan R-Line paket [Galerija]


650 hiljada ljudi u Vojvodini pije vodu sa povišenom koncentracijom arsena\nObjavljeno 12.07.2019. u 18h\nIako svakoga dana u zrenjaninskoj vodi i danas ima 194 mikrograma arsena po litru od svega 10 zakonski dozvoljenih, iako je procena da Zrenjaninci dnevno na kupovinu vode za piće troše oko 20 hiljada evra i prema trenutnoj evidenciji JKP „Vodovod i kanalizacija“ iz Zrenjanina (građani) snosi troškove zamene i popravljanja delova na postrojenju za vodu priovatnog preduzeća koje ni danas ne radi, tek nekoliko desetina Zrenjaninaca došlo je da se o tome iniformiše.\nUličnom akcijom i Istinomer forumom juče su u Zrenjaninu predstavnici inicijativa „Građanski preokret“, „Pravo na vodu“ i „Da Valjevo prodiše“ podsetili Zrenjanince na to koje osnovno pravo već 40 godina nemaju, ali ga i danas i te kako plaćaju. Statistiku, praktične primere, sva zakonska kršenja ali i uskraćivanja, građanima su predstavili Dušan Kokot („Građanski preokret“ ), Iva Marković („Pravo na vodu“), Andrija Petrović („Da Valjevo prodiše“) i Alisa Kockar (odbornica u Skupštini grada Zrenjanina).\nKoliko je gradskog i državnog novca do sada uloženo u fabriku vode, kako je fabrika iskoristila 67 miliona dinara iz republičkog budžeta, gde i kako se obavljaju analize vode koju koriste građani Zrenjanina kako se to zapravo Srbija od privatizacije vodosnabdevanja brani baš u Zrenjaninu, samo su neka od pitanja na koje su učesnici foruma okupljenim građanima u kafeu „Alter Nativa“ skrenuli pažnju.\nTagovi:koliko košta žeđ, tribina o vodi, Vesti Zrenjanin


Najava skijaškog takmičenja GSS iz Srbije i regiona - Golija Info\nNajava skijaškog takmičenja GSS iz Srbije i regiona. Bezbednost na skijalištima, poštovanje pravila ponašanja na stazama i važnost obučenih ljudi koji u svakom trenutku mogu da pomognu povređenim skijašima samo su neke od vrednosti koje promovišu spasioci Gorske službe spasavanja. U to ime, sada već tradicionalno, organizujemo skijaško takmičenje između Gorske službe spasavanja (GSS) Srbije i gorskih službi spasavanja iz regiona.\nTrka je revijalnog karaktera i biće održana u subotu 22.02., na noćnoj stazi Karaman greben, sa početkom u 17 časova.\nNajava skijaškog takmičenja GSS iz Srbije i regiona.


Istrage širom sveta zbog skandala "Folksvagen"\nIstrage širom sveta zbog skandala “Folksvagen”\nAmeričko ministarstvo pravde pokrenulo je krivičnu istragu protiv nemačkog proizvođača automobila Folksvagena (VW) posle priznanja da je sistematski varao na testovima kojima su mereni rezultati zagadenja vazduha, javljaju danas američki mediji.\nVest o pokretanju istrage su objavili američka njujorška agencija “Blumberg” pozivajući se na dva američka zvaničnika upoznata sa istragom, kao i američki dnevni list Volstrit DŽornal.\nKada ih je kontaktirao Frans pres, ni američko ministarstvo pravde ni Folksvagen nisu želeli da daju komentar.\nIstraga u SAD predstavlja dodatni pritisak za VW, koji je u prvoj polovini tekuće godine bio najveći proizvođač automobila na svetu po obimu prodaje. Akcije Folksvagena su danas na Frankfurtskoj berzi nastavile da padaju, nakon što su prethodnog dana izgubile više od 17 odsto vrednosti. Tokom prvog sata jutrošnjeg trgovanja, vrednost akcija VW-a je pala čak 5,3 odsto, na 126,60 dolara.\nAmeričke vlasti su još krajem prošle nedelje saopštile da je Folksvagen priznao da je u oko 482.000 svojih automobila na dizel i u automobile marke “audi” u SAD ugradio uređaj koji isključuje kontrolu emisije štetnih gasova kada se vozi uobičajeno, a uključuje kada vozilo prolazi testove emisije.\n“Kada je taj uređaj isključen, automobil ispušta u vazduh gasove koji su štetni po zdravlje, kao što je nitrogen oksid, i to u količinama koje su čak 40 odsto veće od standardne emisije”, saopštila je američka Agencija za zaštitu životne sredine, koja je zajedno sa Kalifornijskim vlastima otkrila ovaj problem.\n“Mi smo na evropskom tržištu, sa evropskim propisima koji moraju da se poštuju. Čak i ako je to samo za umirivanje javnosti, čini mi se da je potrebno sprovesti kontrolu i nad francuskim proizvođačima automobila. Ovo nije mala tema, ovde se ne radi o brzini ili kvalitetu kože”, naglasio je Sapen.\nI vlasti Južne Koreje su pozvale zvaničnike Folksvagena na razgovore o testiranju emisije izduvnih gasova.\n“Pozivamo predstavnike Folksvagena i inženjere da u sredu popodne dođu na sastanak u ministarstvo za zaštitu životne sredine”, navodi se u saopštenju južnokorejskog ministarstva.


Alipej u Srbiji podstakao bi razvoj i modernizaciju tržišta\nTanjug 8. novembra 2019. 13:00\nBEOGRAD – Najave da bi u narednih nekoliko meseci u Srbiji mogao da se očekuje početak plaćanja preko „Alipeja“ – platforme za mobilnu i onlajn naplatu na internetu koju je kreirala „Alibaba grupa“ veoma je važna vest za potrošače, a to bi podstaklo i dalji razvoj tržista u narednom periodu, ocenjuju u Privrednoj komori Srbije.\nDa bi u narednih nekoliko meseci u Srbiji mogao da se očekuje početak placanja preko „Alipeja“ najavila je predsednica vlade Ana Brnabić prilikom posete Hangdžou, i nakon obilaska kompanije „Alilbaba“.\n„Nadam se da u narednih nekoliko meseci završavamo sa „Ali pejom“ za njihov sistem uplata, odnosno platni promet u Srbiji“, rekla je Brnabić i dodala da bi to bilo važno i za sve veći broj kineskih turista koji dolaze u Srbiju.\nŽarko Malinović, sekretar Udruženja za trgovinu Privredne komore Srbije kaže za da je to dobra vest, kako za dalji razvoj tržišta, tako i za potrošače.\nIstiče da je to vazno i za podsticanje sličnih aplikacija, ali i za kineske turiste koji dolaze u Srbiju, jer više od milijardu njih u Kini koristi ovu aplikaciju, te se najveći deo prometa se obavi tim platnim sredstvom.\nU Kini je, kaže omogućeno da se roba široke potrošnje, u supermarketima plati na ovaj način, a takođe i taksi usluge i slično…\nViše od 70 odsto transakcija koje se dese na globalnoj platformi „Alibaba grupe“ se obave i plati na taj način.\n„Veoma je značajna vest u vezi početka funkcionisanja aplikacije i platnog sistema Alipej u našoj zemelji jer posred toga što ćemo mati saradnju sa njima preko komercijalnih banaka, i novi vid plaćanja biće prisutan na našoj teritoiriji“, rekao je Malinović Tanjugu.\nOsvrćući se na posetu delegacije Srbije Kini on je kazao da svakako ona učvršćuje inače dobre prijateljske odnose dve zemlje i značajna je za razvoj trgovine kako u bilateralnim odnosima, tako na našem unutrašnjem tržištu.\nTakođe, premijerka je rekla da bi sledeći korak bio logistički centar, kao i da je namera da se nastave razgovori i sa Alibabom i sa drugim kompanijama da otvore svoje razvojne centre u Srbiji.\n„Za Srbiju bi to značilo dolazak jednog globalnog sistema na tržiste i takođe bi bilo značcajno za širi region, podstaklo bi nova mesta i doprinelo da se tržiste modernizuje. Svakako da bi dolazak ovakvog velikog sistema značio i kao podstrek domaćim operaterima i u tom smilu je dobro ukoliko do realizacije tog posla dođe“, naveo je Malinović.\nInače, kada je reč o najavi da će 2020. godine, u saradnji sa Svetskim ekonomskim forumom, u Srbiji biti otvoren Regionalni centar za cetvrtu industrijsku revoluciju, Malinović je rekao da je takav razvojni centar i ulaganje u industriju znanja značjano za Srbiju i taj sektor predstavlja jednu od komparativnih prednosti.\nSekretar Udruženja za turizam Privredne komore Srbije,Tijana Maljković rekla je da je kinesko tržiste značajno kako za nas, tako i ceo region.\nNa prekookeanskim tržistima nastupamo u saradnji sa okolnim zemljama nudeći zajedničke turističke prozivode, kazala je ona za Tanjug.\nKineski turisti su na prvom mestu što se tiče broja dolazaka i noćenja u Srbiji, pored gostiju iz regiona, navela je Maljković.\nZa prvih osam meseci broj turista iz Kine porastao je za oko 50 odsto.\nSrbija na tom tržistu najviše nastupa sa kulturnim rutama, gastronomskom ponudom i suvenirskim programom, starim zanatima i ponudama iz manjih lokalnih sredina…


Naslovna Košarka Evropa Evroliga: Budućnost ponela dobro raspoloženje u Rusiju, još ako ne igra Šved…\nEvroliga: Budućnost ponela dobro raspoloženje u Rusiju, još ako ne igra Šved…\nU ono doba kada je Budućnost trošila svoje prve mandate u Evroligi, Kimki je još bio mlad klub, sa istorijom dugom svega nekoliko godina, pa će duel u Mitišči areni biti prvi međusobni susret ovih timova koji dočekuju u pomalo iznenađujuće bliskom položaju na tabeli.\nIako se nije baš očekivalo da Budućnost u ovako jakoj konkurenciji ređa pobede iz kola u kolo, nije se baš ni pretpostavljalo da će do prve stići tek pose šest uzastopnih poraza. Opet, ako se ima u vidu da isto toliko ima i preskupi Kimki sa budžetom od skoro dvadeset tri miliona evra, ali i jedan Makabi, te prošlosezonski osvajač Evrokupa Darušafaka, onda se položaj Podgoričana može i drugačije posmatrati.\nSa druge strane, Kimki ima rezultate koji su daleko ispod očekivanih. Jedina pobeda je ostvarena protiv debitanta u takmičenju Gran Kanarije, što je za ekipu koja svoje ambicije gradi na kontinuiranom ulaganju u tim, jednostavno nedovoljno. To ne može da maskira ni za sada besprekornih osam pobeda u VTB ligi u kojoj se takmiče i jaki timovi kao što su CSKA, Uniks, Zenit i Lokomotiva Kubanj.\nAko se umesto imena Kimki u upotrebi ono koje nosi njihov najbolji košarkaš Aleksej Šved, neće se mnogo pogrešiti. Ruski reprezentativac je već nekoliko godina vodeći igrač ovog sastava, bez koga se u igri ništa ne započinje i ništa ne završava. Prošlogodišnji dobitnik nagrade ,,Alfonso Ford” međutim, ima određene probleme sa povredom zbog koje je propustio meč sa Realom, a možda neće igrati ni protiv Budućnosti, što bi na terenu moglo da znači znatno drugačije okolnosti.\nAleksej Šved nije igrao protiv Reala, ali je Kimki pružio odličnu partiju\nKimki je doduše i bez njega odigrao jednu neizvesnu utakmicu sa Realom, a potom ostvario pobedu protiv Saratova u VTB ligi, što znači da je Jorgos Barcokas dobro pripremio sastav i za slučaj da Šved nije u mogućnosti da izađe na teren.\nNe može se reći da je Kimki ekipa sa posebno dobrim defanzivnim osobinama, što i jeste jedan od razloga zbog čega ove sezone nemaju dobre rezultate. Primaju isuviše koševa, a do sada nsu pokazali ni neku skakačku snagu. Jedna od situacija koju Budućnost može da iskoristi je upravo bolji skok, odnosno da sebi stvori što više prilika za drugi napad.\nTu bi najaktivniji trebalo da bude Alen Omić, ali bi Džikić tim zadacima trebalo da ,,zaduži” i neke druge kao što je Erl Klark, koji posle duela sa Darušafakom nema nijedan ofanzivni skok.\nMeđutim, Amerikanac bi mogao da bude jedan od pokretača dobre igre Podgoričana. U poslednje tri utakmice je znatno popravio formu i bio jedan od najzaslužnijih za činjenicu da je Budućnost prvi put od početka sezone napravila takvu seriju. Međutim, biće potrebno njegovo i prisustvo Danila Nikolića ne samo u napadu, već i u odbrani pošto su visoki košarkaš Kimkija veoma pokretni i precizni.\nBudućnost ne sme da se osloni samo na šut za tri poena\nNe može se ni zamisliti da Budućnost ponovi obori evroligaški rekord, ali je veoma važno da ranije stvori priliku za otvorene šuteve. Pogađanje u poslednjim sekundama se ne dešava svaki dan. Brži protok lopte i bolja selekcija šuta će biti neophodna. Budućnost će morati da poboljša napadačku raznovrsnost, jer je po broju asistencija najlošija u Evroligi.\nIn the house of @Khimkibasket!#Euroleague #GameON pic.twitter.com/IRA6x0J9UV\nANKETA: Koliko će Budućnost imati pobeda u Evroligi?\nInače, oba tima igraju kontrolisano u napadu i ne gube previše lopti, što znači da bi prevagu u odnosu snaga mogao da donese i duel organizatora igre. Jedan od onih koji je to dobro radio protiv Reala je nekadašnji košarkaš Budućnosti Di Bost, a tu je i bivši reprezentativac Srbije Stefan Marković. U slučaju da ne igra Šved, njih dvojica bi trebalo da najčešće imaju loptu u svojim rukama.\nBudućnost na svojoj strani ima i pozitivan psihološki momenat posle tri vezane pobede, što bi moglo da bude pogonsko gorivo, ako ne na putu do iznenađenja, onda svakako na putu do stabilnije i odgovornije igre u narednom periodu.\nPrethodni tekstTim izbačen iz takmičenja – jer su svi bili previše pijani!\nSledeći tekstMicov: Ne razumem šta se desilo, Đorđević je preterao


Veliko srce Bačke Palanke greje decu sa Kosmeta\nNaslovna Društvo Naše priče Veliko srce Bačke Palanke greje decu sa Kosmeta\n"Boravak u Bačkoj Palanci, bez tenzija, sirena i upada i pucnjave, pojasniće im sliku kako bi to trebalo da bude i kod nas"\nBAČKA PALANKA: Deca sa Kosova i Metohije, opštine Leposavić, njih 33 mlađih i starijih, osnovnoškolskog uzrasta, bili su gosti našeg grada od 19. do 24. jula.\nU sredu (21.07.) posetili su Muzej grada, gde su posle obilaska eksponata, podeljeni u tri grupe i učestvovali u radionicama dekupaža, pravljenja nakita i u literarno-likovnoj radionici.\nMiodrag Radovanović, iz sela Kamenica u opštini Leposavić sa Kosova i Metohije ne krije\noduševljenje prijemom u našem gradu:\n– Naše selo je na obali Ibra, a ja sam član Crkvenog odbora crkve koju pravimo svi zajedno.\nDanas sam ponovo u Bačkoj Palanci, da posetim naše stare prijatelje, predsednika opštine, Branislava Šušnicu i ljude oko njega, koji čine jednu dobru ekipu i uvek su spremni da nam pomognu, naročito deci sa prostora Kosova i Metohije. Naša saradnja je počela pre nekoliko godina, kada smo započeli gradnju crkve u našem selu. Saradnja lepo teče, tadašnji predsednik Aleksandar Đedovac i njegovi saradnici su nekoliko puta bili kod nas, davali materijalnu, moralnu i svaku drugu pomoć. Živimo u opštini koja je višenacionalna, imamo i albanska i muslimanska sela, lepo živimo, sarađujemo, možemo da nađemo zajednički jezik, ima nažalost i nekih, koji ne mogu ni sa svojim narodom, kao i ni sa nama, a sa njima ne možemo i ne želimo saradnju – navodi Radovanović i dodaje:\n– Koristeći poznanstvo sa predsednikom Šušnicom, predložio sam da naša deca iz sela i okolnih mesta upute na besplatni, sedmodnevni boravak u Bačkoj Palanci. Predsednik je to\nprihvatio od srca, i deca su tu od 19. jula na letovanju uz bezrezervnu podršku opštine\nLeposavić i predsednika Zorana Tadića. Deca su jako zadovoljna, prelepo im je ovde u\njednom divnom gradu, sa multinacionalnom sredinom, a mi i naša deca osećamo veliko\ngostoprimstvo. Vidimo vašu harmoniju, vašu slogu i život, kakav bi trebao da bude svuda\ngde postoji međusobno poštovanje – kaže Radovanović.\nOn se nada da će se ova saradnja nastaviti, da će i u budućnosti dolaziti na gostovanje u našu opštinu. Nada se i povratnoj poseti, da se vidi kako se živi u opštini Leposavić i da nikog ne napadaju, da se vidi kako žive deca koja se bore za tu opštinu na vekovnim ognjištima. Miodrag ističe:\n– Naša deca znaju, iako su mladi, odrasli su u teškim uslovima, kada upadaju ekstremisti, snage kosovske policije ili tzv. vojske sa dugim cevima i bornim kolima, mimo svih protokola i dogovora. Ovaj boravak u Bačkoj Palanci, bez tenzija, sirena i upada i pucnjave, pojasniće im sliku kako bi to trebalo da bude i kod nas, podstaknuće ih da budu dobri i da još više uče. Da na mržnju ne odgovore mržnjom, nego ljubavlju. Ova poseta dece sa Kosmeta može da se protumači rečima patrijarha Pavla: „Budimo ljudi“.\nPrethodni tekstIntervju: Đule – Van Gogh (VIDEO)\nSledeći tekstPutari se preselili u sela


Lavrov: Rusija će pomoći dijalog između Kurda i Damaska - 09.10.2019, Sputnik Srbija\nLavrov: Rusija će pomoći dijalog između Kurda i Damaska\nGovoreći o mogućoj turskoj operaciji u Siriji, ministar spoljnih poslova Rusije Sergej Lavrov izjavio je da sve probleme na severu Sirije treba rešavati... 09.10.2019, Sputnik Srbija\nsvet, vesti, sergej lavrov, sirija, turska\n10:03 09.10.2019 (Osveženo: 10:33 09.10.2019)\nGovoreći o mogućoj turskoj operaciji u Siriji, ministar spoljnih poslova Rusije Sergej Lavrov izjavio je da sve probleme na severu Sirije treba rešavati dijalogom.\n„Više puta smo izrazili svoj stav o onome što se dešava na severoistoku Sirije, uključujući u sirijsko-turskoj pograničnoj oblasti. Naš stav je nedvosmislen i zasnovan na potrebi da se svi problemi tog dela Sirije rešavaju dijalogom između centralne vlade u Damasku i predstavnika kurdskih zajednica koje tradicionalno žive na toj teritoriji“, rekao je Lavrov na zajedničkoj konferenciji za medije nakon sastanka sa kazahstanskim kolegom Muhtarom Tleuberdijem.\nLavrov je rekao i da će Rusija pomagati uspostavljanje konkretnog dijaloga između Kurda i Damaska.\n„Smatramo da je to jedini put koji će dovesti do stabilizacije situacije“, ocenio je Lavrov.\n„I juče smo čuli izjave i zvaničnika u Damasku i predstavnika Kurda da su spremni za takav dijalog. Pokušaćemo da pomognemo početku takvog direktnog razgovora“, rekao je ruski ministar i dodao da se Rusija nada da će dijalog podržati svi glavni spoljni igrači.\nOn je dodao da je ministar spoljnih poslova Turske Mevlut Čavušoglu potvrdio da Ankara poštuje suverenitet i teritorijalni integritet Sirije.\n„Juče sam telefonom razgovarao sa turskim ministrom spoljnih poslova Mevlutom Čavušogluom, koji mi je čvrsto i nedvosmisleno potvrdio da turska strana poštuje suverenitet i teritorijalni integritet Sirije i da će u svim svojim dejstvima polaziti od činjenice da je krajnji cilj naših napora, između ostalog, i potpuno obnavljanje teritorijalnog integriteta Sirije“, istakao je Lavrov.\nKomentarišući postupke Sjedinjenih Američkih Država u Siriji, Lavrov je rekao da se Rusija nada da će Vašington poslušati argumente Moskve o opasnostima njegovih akcija u Siriji, uključujući na severoistoku zemlje gde su Sjedinjene Američke Države aktivno „promovisale kurdsku temu“.\n„U praksi ne vidimo ozbiljne promene u njihovoj nedoslednoj protivrečnoj politici“, naveo je ministar.\nPredsednik Turske Redžep Tajip Erdogan izjavio je početkom oktobra da bi turska operacija na severu Sirije, istočno od Eufrata, mogla da krene uskoro. On je dodao da je njen cilj čišćenje pogranične sirijske teritorije sa Turskom od snaga samoodbrane sirijskih Kurda, formiranje zone bezbednosti i raspoređivanje sirijskih izbeglica koje se nalaze u Turskoj.\nKasnije je Vašington saopštio da američke snage neće učestvovati u vojnoj operaciji Turske na severu Sirije i da se neće nalaziti u zoni operacije.\nKurdske Sirijske demokratske snage su 7. oktobra saopštile da su se američke snage povukle sa granice sa Turskom na severu Sirije, prekršivši sporazume postignute sa kurdskim saveznicima. Kasnije je Vašington objavio da Sjedinjene Američke Države nisu povukle sve trupe iz Sirije, već da premeštaju snage koje se nalaze na severu, pri čemu se radi o samo 50 vojnika.